Review: पीहू | AV News\nलंबे समय से पत्रकारिता जगत में कार्यरत विनोद कापड़ी ने कई डॉक्यूमेंट्री फिल्म्स बनाने के बाद फिल्ममेकिंग का काम मूवी ‘मिस टनकपुर हाजिर हो’ से शुरू किया. उसके बाद एक नेशनल अवॉर्ड विनिंग शॉर्ट फिल्म भी बनाई और अब सच्ची घटनाओं पर आधारित ‘पीहू’ फिल्म का निर्माण किया है. आइए जानते हैं आखिरकार कैसी बनी है ये फिल्म…\nपीहू का किरदार निभा रही मायरा विश्वकर्मा ने बेहतरीन और उम्दा अभिनय किया है. पीहू पूरी तरह से बांधे रखती है. यह एक ऐसी कहानी है, जिसकी कल्पना मात्र से आप भयभीत हो जाएंगे. एक बड़ा घर, जिसके भीतर2साल की बच्ची, अपनी मृत मां के साथ है. वो अलग-अलग क्रिया-कलापों को अंजाम दे रही है. ऐसी लड़की, जिसे किसी भी चीज का संज्ञान नहीं है. एक घर में बंद हो जाने के बाद वहां से निकल पाने की कहानी कुछ समय पहले विक्रमादित्य मोटवानी ने ‘ट्रैप्ड’ में दर्शाई थी, जिसमें राजकुमार राव ने काम किया था. इस फिल्म में विनोद कापड़ी ने2साल की बच्ची से वैसा ही काम करवा लिया है .\nPrevious: करण से हुई सुलह, ‘कॉफी विद करन 6’ में काजोल संग आएंगे अजय देवगन\nNext: उज्जैन रेलवे स्टेशन से एक करोड़ का सोना पकड़ाया


खतना क्या है और खतना के फायदे - Khatna Kya Hai Aur Khatna ke Fayde Hindi\nKhatna Kya Hai Aur Khatna ke Fayde Hindi – पुरूषों का खतना (Khatna) उनके शिश्न की अग्र-त्वचा (खलड़ी) को पूरी तरह या आंशिक रूप से हटा देने की प्रक्रिया है। “खतना (circumcision)” लैटिन भाषा का शब्द है circum (अर्थात “आस-पास”) और cædere (अर्थात “काटना”). खतने के प्रारंभिक चित्रण गुफा चित्रों और प्राचीन मिस्र की कब्रों में मिलते हैं, हालांकि कुछ चित्रों की व्याख्या स्पष्ट नहीं है। यहूदी संप्रदाय में पुरूषों का धार्मिक खतना ईश्वर का आदेश माना जाता है इस्लाम में, हालांकि क़ुरान में इसकी चर्चा नहीं की गई है, लेकिन यह व्यापक रूप से प्रचलित है और अक्सर इसे सुन्नाह (sunnah) कहा जाता है।\nयह अफ्रीका में कुछ ईसाई चर्चों में भी प्रचलित है, जिनमें कुछ ओरिएण्टल ऑर्थोडॉक्स चर्च भी शामिल हैं। विश्व स्वास्थ्य संगठन (World Health Organization) (डब्ल्यूएचओ) (WHO) के अनुसार, वैश्विक आकलन यह सूचित करते हैं कि 30% पुरूषों का खतना (Khatna) हुआ है, जिनमें से 68% मुसलमान हैं। खतने का प्रचलन अधिकांशतः धार्मिक संबंध और कभी-कभी संस्कृति, के साथ बदलता है। अधिकांशतः खतना सांस्कृतिक या धार्मिक कारणों से किशोरावस्था में किया जाता है, कुछ देशों में इसे शैशवावस्था में किया जाना ज्यादा आम है। –Credit : wikipedia\nखतना (Khatna) इन्सान को कई बड़ी बीमारियों से बचाता है जानिए … !!\nदुनियाभर में हुए शोधों ने यह साबित किया है कि खतना (Khatna) इंसान की कई बड़ी बीमारियों से हिफाजत करता है। इस समय खतना (सुन्नत) यूरोपीय देशों में बहस का विषय बना हुआ है। खतने को लेकर पूरी दुनिया में एक जबरदस्त बहस छिड़ी हुई है। इस पर विवाद तब शुरू हुआ जब जर्मनी के कोलोन शहर की जिला अदालत ने अपने एक फैसले में कहा कि शिशुओं का खतना करना उनके शरीर को कष्टकारी नुकसान पहुंचाने के बराबर है। फैसले का जबर्दस्त विरोध हुआ। इस मुद्दे का अहम पहलू हाल ही आया अमरीका के शिकागो स्थित बालरोग पर शोध करने वाली संस्था ‘द अमरीकन एकेडेमी ऑफ पीडीऐट्रिक्स’ का ताजा बयान। में कहा है कि नवजात बच्चों में किए जाने वाले खतना या सुन्नत के सेहत के लिहाज से बड़े फायदे हैं। सच भी है कि समय-समय पर दुनियाभर में हुए शोधों ने यह साबित किया है कि खतना इंसान की कई बड़ी बीमारियों से हिफाजत करता है। (Khatna) खतना एक शारीरिक शल्यक्रिया है जिसमें आमतौर पर मुसलमान नवजात बच्चों के लिंग के ऊपर की चमड़ी काटकर अलग की जाती है।\nशिकागो स्थित बालरोग चिकित्सकों के इस बयान का आधार वैज्ञानिक सबूत हैं जिनके आधार पर यह साफतौर पर कहा जा सकता है कि जो बच्चे खतने करवाते हैं, उनमें कई तरह की बीमारियां होने की आशंका कम हो जाती है। इनमें खासतौर पर छोटे बच्चों के यूरिनरी ट्रैक्ट में होने वाले इंफेक्शन, पुरुषों के गुप्तांग संबंधी कैंसर, यौन संबंधों के कारण होने वाली बीमारियां, एचआईवी और सर्वाइकल कैंसर का कारक ह्युमन पैपिलोमा वायरस यानि एचपीवी शामिल hai। एकेडेमी उन अभिभावकों का समर्थन करता है जो अपने बच्चे का खतना करवाते हैं। वैज्ञानिकों का कहना है कि खतना (Khatna) किए गए पुरुषों में संक्रमण का जोखिम कम होता है क्योंकि लिंग की आगे की चमड़ी के बिना कीटाणुओं के पनपने के लिए नमी का वातावरण नहीं मिलता है.\nनवंबर 2000 में बीबीसी टेलीविजन ने यूगांडा की दो जनजातीय कबीलों पर आधारित एक रिपोर्ट प्रसारित की। इसके मुताबिक उस कबीले के लोगों में एड्स नगण्य पाया गया जो खतना (Khatna) करवाते थे, जबकि दूसरे कबीले के लोग जो खतना (Khatna) नहीं करवाते थे, उनमें एड्स के मामले ज्यादा पाए गए। इस कार्यक्रम में बताया गया कि कैसे लिंग के ऊपर चमड़ी जो खतने में हटाई जाती है, उसमें संक्रमण फैलने और महिलाओं में प्रेषित होने की काफी आशंका रहती है। आम है\n!! अमरीका में नवजात बच्चों का खतना (Khatna) !!\nअमरीकी समाज का एक बड़ा वर्ग बेहतर स्वास्थ्य के लिए इस प्रथा को मानने लगा है। नेशनल हैल्थ एण्ड न्यूट्रिशन एक्जामिनेशन सर्वेज की ओर से अमरीका में 1999 से 2004 तक कराए गए सर्वे में 79 फीसदी पुरुषों ने अपना खतना (Khatna) करवाया जाना स्वीकार किया। नेशनल हॉस्पीटल डिस्चार्ज सर्वे के अनुसार अमरीका में 1999 में 65 फीसदी नवजात बच्चों का खतना (Khatna) किया गया। अमरीका के आर्थिक और सामाजिक रूप से सम्पन्न परिवारों में जन्में नवजात बच्चों में खतना ज्यादा पाया गया। विश्व स्वास्थ्य संगठन का अनुमान है कि दुनिया भर में करीब 30 फीसदी पुरुषों का खतना (Khatna) हुआ है। सांसदों ने करवाया संसद में खतना यही नहीं एचआईवी की रोकथाम के लिए अफ्रीका के कई देशों में पुरुषों में खतना करवाने को बढ़ावा दिया जा रहा है।\nजिम्बाब्वे में एचआईवी संक्रमण रोकने के लिए चलाए गए एक अभियान के तहत जून 2012 में कई सांसदों ने संसद के भीतर खतना (Khatna) करवाया। इसके लिए संसद के भीतर एक अस्थायी चिकित्सा शिविर लगाया गया है। समाचार एजेंसी एएफपी के अनुसार जिम्बाब्वे की दो मुख्य पार्टियों के कम-से-कम 60 सांसदों ने बारी-बारी से आकर चिकित्सकीय परामर्श लिया और फिर शिविर में जाकर परीक्षण करवाया। अभियान की शुरुआत में बड़ी संख्या में सांसदों ने हिस्सा लेते हुए एचआईवी टेस्ट करवाते हुए इस खतरनाक बीमारी से बचने के लिए खतना (Khatna) करवाने का संकल्प लिया था।


चार साल बाद धरती पर गिरेगा स्पेस स्टेशन से अंतरिक्ष पर छोड़ा गया 2.9 टन कचरा!\nनासा का दावा किसी को डरने की जरूरत नहीं\nUpdate: Wednesday, March 17, 2021 @ 5:57 PM\nकचरा पृथ्वी ही नहीं बल्कि पृथ्वी से बाहर अंतरिक्ष में भी होता है। जी हां, जो लोग नहीं जानते हैं उन्हें बता दें कि अंतरिक्ष में भी कचरा होता है। यह कचरा सैटेलाइट और उसके लिए इस्तेमाल की जाने वाली बैटरी के रूप में होता है। ऐसे ही इंटरनेशनल स्पेस स्टेशन (ISS) से करीब 2.9 टन कचरा अंतरिक्ष में फेंका गया है। यह कचरा (Junk) धरती पर कुछ सालों में पहुंचेगा, लेकिन नासा (NASA) का कहना है कि यह कचरा धरती पर पहुंचने से पहले ही जलकर स्वाह हो जाएगा।\nयह भी पढ़ें:इंडिगो की फ्लाइट में महिला ने दिया बच्ची को जन्म, जयपुर के लिए उड़ा था प्लेन\nइंटरनेशनल स्पेस स्टेशन (International Space Station) से छोड़ा गया 2.9 टन कचरा एक SUV के आकार के डिब्बे का है। अंतरिक्ष में यह कचरा कई सालों तक पृथ्वी की कक्षा में ही चक्कर लगाएगा। बताया जा रहा है कि स्पेस स्टेशन (Space Station) से छोड़ा गया यह कचरा अभी तक तक का सबसे बड़ा हिस्सा है। दरअसल यह कचरा स्पेस स्टेशन में उपयोग में लाई जा रही पुरानी बैटरी का है। उधर, NASA के प्रवक्ता लीआ चेशियर का कहना है कि इंटरनेशनल स्पेस स्टेशन (International Space Station) अब काफी हल्का है, क्योंकि धरती की परिक्रमा लगाने वाली इस प्रयोगशाला (Laboratory) से 2.9 टन वजनी पुरानी बैटरी को अंतरिक्ष में छोड़ा गया है। यह पृथ्वी (Earth) की लोअर अर्थ ऑर्बिट में कई साल तक चक्कर लगाएगा।\nइसके बाद नासा के अधिकारियों (NASA) ने बताया था कि यह स्पेस जंक (Space Junk) यानी अंतरिक्ष का कचरा दो से चार साल बाद पृथ्वी (Earth) पर गिर सकता है। हालांकि इसके साथ ही नासा प्रवक्ता (NASA Spokesperson) ने यह भी बताया है कि स्पेस जंक से किसी को भी डरने की जरूरत नहीं है। नासा प्रवक्ता (Spokesperson) के मुताबिक यह स्पेस जंक धरती पर गिरते हुए वायुमंडल में प्रवेश करते ही जलकर खत्म स्वाह जाएगा। हालांकि नासा (NASA) की इस बात पर लोगों को शंका है।\nSpace station tosses 2.9-ton hunk of space junk overboard. It will stay in orbit for years. https://t.co/QV1PFPUD58 pic.twitter.com/9NOtbmfaOV\n— SPACE.com (@SPACEdotcom) March 16, 2021\nएस्ट्रोनॉमर एंड साइंस राइटर फिल प्लेट ने इस मसले पर ट्विटर पर लिखा कि यह स्पेस जंक (Space Junk) बड़ा है। ऐसे में यह पूरी तरह से जल जाएगा, इसकी संभावना बहुत कम है। इसके बारे में एस्ट्रोनॉमर जोनाथन मैक डोवेल ने भी जवाब (Reply) दिया कि हां, लेकिन दूसरी तरफ तियांगगोंग-1 जो 7500 किलो का है, वो ज्यादा भारी है। मैं पूछना चाहता हूं कि EP-9 (Space Junk) कितना घना है। आपको बता दें कि तियांगगोंग-1 चीन का पहला प्रोटोटाइप स्पेस स्टेशन (Space Station) है। इसने 2012 और 2013 में एस्ट्रॉनॉट क्रू को होस्ट किया था। स्कूल बस आकार का यह क्राफ्ट अप्रैल 2018 में पृथ्वी पर वापस आते समय दक्षिणी प्रशांत महासागर में क्रैश हुआ था। इसे हाल ही में स्पेस स्टेशन (Space Station) से बाहर निकाला गया है।


ये उन्मादी भक्तों की भीड़ डेरों की सफलता नहीं, अंबेडकरवादी, समाजवादी राजनीति की असफलता है - नेशनल जनमत\nHome > विमर्श/ समाज मुद्दा > ये उन्मादी भक्तों की भीड़ डेरों की सफलता नहीं, अंबेडकरवादी, समाजवादी राजनीति की असफलता है\nडेरा सच्चा सौदा प्रमुख गुरमीत सिंह राम रहीम को रेप केस में जैसे ही दोषी करार दिया गया उसके समर्थक पंजाब से लेकर हरियाणा तक मरने मारने पर उतारू हो गए। लाखों की संख्या में पंचकुला की सीबीआई अदालत के बाहर जमा भक्तों ने मीडिया की ओवी वैन तोड़ दी, आगजनी व पथराव कर दिया जिसमें अभी तक 10 लोगो के मारे जाने की खबर आ रही है।\nइस पूरे मामले पर वरिष्ठ पत्रकार व सामाजिक चिंतक दिलीप मंडल लिखते हैं कि-\nयह डेरों की सफलता नहीं, आंबेडकरवादी-समाजवादी- समतावादी राजनीति की असफलता है। हरियाणा, पंजाब और साथ लगे राजस्थान का हिस्सा सामाजिक आंदोलनों की दृष्टि से बंजर साबित हुआ है।\nयह देश में अनुसूचित जाति की सबसे सघन आबादी वाला इलाक़ा है। हर तीसरा आदमी SC है। यहां समाजवादी आंदोलन कभी नहीं पनप सका। मंडलवादी-समतावादी राजनीति से भी यह इलाक़ा अछूता रहा। बीएसपी का यहाँ का उभार भी क्षणिक साबित हुआ। बाक़ी का आंबेडकरवादी आंदोलन भी सीमित ही रहा।\nऐसे में जनता के पास कोई सपना नहीं बचा। कोई भी नहीं था जो बेहतर समाज का सपना दिखाए। इसी शून्य में नीचे की जातियाँ डेरों की शरण में चली गई। यहाँ का भाग्यवाद उन्हें सुकून देता है। साथ बैठकर प्रवचन सुनना ही इनका एंपावरमेंट है।\nकोई ब्राह्मण तो डेरों में जाता नहीं है। उनका तो अपना मंदिर है। डेरा नीची की जातियों के लोगों के लिए हैं। हालाँकि कोई भी बाबा नीचे की जातियों का नहीं है। ये बाबा चुनाव के समय जनता को इस या उस पार्टी को बेच देते हैं।\nजनता के पास विकल्प क्या था? जिसने विकल्प दिया, लोग उसके पास चले गए। आंबेडकरवादियों ने ज़मीन ख़ाली कर दी, बाबाओं ने पकड़ ली। जनता के पास आंबेडकरवादी विकल्प था कहाँ?\nइसलिए डेरा भक्तों को दोष मत दीजिए।\nयह समाजवादी-आंबेडकरवादी राजनीति की असफलता का साइड इफ़ेक्ट है।\nसमाजवादी-आंबेडकरवादी सपनों के बिना समाज का डेरा बन जाता है।\nवहाँ ऐसे लोग राज करते हैं।\nअंबेडकरवादी, गुरमीत राम रहीम, डेरा, दलितॉ, दिलीप मंडल, समाजवादी


एक 'देशद्रोही' ने कैसे मनाया 15 अगस्त - - Navbharat Times\nएक 'देशद्रोही' ने कैसे मनाया 15 अगस्त\nNo-Author | नवभारतटाइम्स.कॉम | Updated: Aug 15, 2009, 5:18 PM\nजब सारा देश की आज़ादी की सालगिरह का जश्न मना रहा था तो एक 'देशद्रोही' कार्टून चैनल देख रहा था...\nयह लेख आज से दो साल पहले आज़ादी की 60वीं सालगिरह पर लिखा गया था। लेकिन यह आज भी उतना ही सही है जितना तब था और शायद तब तक रहेगा जब तक हालात नहीं बदलते।\nकितना अच्छा दिन है आज। हम अंग्रेज़ों की गुलामी से मुक्ति के साठ साल का जश्न मना रहे हैं। लाल किले से लेकर स्कूल-कॉलेजों में और मुहल्लों से लेकर अपार्टमेंटों तक में तिरंगा फहराया जा रहा है, बच्चों में मिठाइयां बांटी जा रही हैं। मेरे अपार्टमेंट में भी देशभक्ति से भरे गाने बज रहे हैं और मैंने उस शोर से बचने के लिए अपने फ्लैट के सारे दरवाज़े बंद कर दिए हैं। मैं नीचे झंडा फहराने के कार्यक्रम में भी नहीं जा रहा जहां अपार्टमेंट के सारे लोग प्रेज़िडेंट साहब और लोकल नेताजी का भाषण सुनने के लिए जमा हो रहे हैं। मैं इस छुट्टी का आनंद लेते हुए घर में बैठा बेटी के साथ टॉम ऐंड जेरी देख रहा हूं।\nमैं मानता हूं कि मेरा यह काम शर्मनाक है, लेकिन मैं क्या करूं? मैं जानता हूं कि जब मैं नीचे जाऊंगा और लोगों को बड़ी-बड़ी देशभक्तिपूर्ण बातें बोलते हुए देखूंगा तो मुझसे रहा नहीं जाएगा। वहां हमारे लोकल एमएलए होंगे जिनके भ्रष्टाचार के किस्से उनकी विशाल कोठी और बाहर लगीं चार-पांच कारें खोलती हैं, वह हमारे बच्चों को गांधीजी के त्याग और बलिदान की बात बताएंगे। वहां हमारे सेक्रेटरी साहब होंगे जिन्होंने मकान बनते समय लाखों का घपला किया और आज तक जबरदस्ती सेक्रेटरी बने हुए हैं, वह देश के लिए कुर्बानी देनेवाले शहीदों की याद में आंसू बहाएंगे। वहां अपार्टमेंट के वे तमाम सदस्य होंगे जिन्होंने नियमों को ताक पर रखकर एक्स्ट्रा कमरे बनवा लिए हैं, और कॉमन जगह दखल कर ली है, ऐसे भी कई होंगे जिन्होंने बिजली के मीटर रुकवा दिए हैं। ये सारे लोग वहां तालियां बजाएंगे कि आज हम आज़ाद हैं।\nक्या करूं अगर मुझे ऐसे लोगों को देशभक्ति की बात करते देख गुस्सा आ जाता है। इसलिए मैंने फैसला कर लिया है कि मैं वहां जाऊं ही नहीं। हालांकि मैं जानता हूं कि मैं उनसे बच नहीं पाऊंगा। ये सारे लोग आज आज़ादी का जश्न मनाने के बाद कल शहर की सड़कों पर निकलेंगे और हर गली, हर चौराहे, हर दफ्तर, हर रेस्तरां में होंगे। मैं उनसे बचकर कहां जाऊंगा?\nकल 16 अगस्त को जब मैं ऑफिस के लिए निकलूंगा और देखूंगा कि टंकी में तेल नहीं है तो मेरी पहली चिंता यही होगी कि तेल कहां से भराऊं, क्योंकि ज़्यादातर पेट्रोल पंपों में मिलावटी तेल मिलता है (पेट्रोल पंप का वह मालिक भी आज आज़ादी का जश्न मना रहा होगा, अगर वह खुद नेता होगा तो शायद भाषण भी दे रहा होगा)। खैर, अपने एक विश्वसनीय पेट्रोल पंप तक मेरी गाड़ी चल ही जाएगी, इस भरोसे के साथ मैं आगे बढ़ूंगा और चौराहे की लाल बत्ती पर रुकूंगा। रुकते ही सुनूंगा मेरे पीछे वाली गाड़ी का हॉर्न, जिसका ड्राइवर इसलिए मुझपर बिगड़ रहा होगा कि मैं लाल बत्ती पर क्यों रुक रहा हूं। मेरे आसपास की सारी गाड़ियां, रिक्शे, बस सब लाल बत्ती को अनदेखा करते हुए आगे बढ़ जाएंगे, क्योंकि चौराहे पर कोई पुलिसवाला नहीं है। मैं एक देशद्रोही नागरिक जो आज आज़ादी के समारोह में नहीं जा रहा, कल उस चौराहे पर भी अकेला पड़ जाऊंगा, जबकि सारे देशभक्त अपनी मंज़िल की ओर बढ़ जाएंगे।\nअगले चौराहे पर पुलिसवाला मौजूद होगा, इसलिए कुछ गाड़ियां लाल बत्ती पर रुकेंगी। लेकिन बसवाला नहीं। उसे पुलिसवाले का डर नहीं, क्योंकि या तो वह खुद उसी पुलिसवाले को हफ्ता देता है, या फिर बस का मालिक खुद पुलिसवाला है, या कोई नेता है। नेताओं, पुलिसवालों और पैसेवालों के लिए इस आज़ाद देश में कानून न मानने की आज़ादी है। मैं देखूंगा कि मेरे बराबर में ही एक देशभक्त पुलिसवाला बिना हेल्मेट लगाए बाइक पर सवार है, लेकिन मैं उसे टोकने का खतरा नहीं मोल ले सकता, क्योंकि वह किसी भी बहाने मुझे रोक सकता है, मेरी पिटाई कर सकता है, मुझे गिरफ्तार कर सकता है। आप मुझे बचाने के लिए भी नहीं आएंगे क्योंकि मैं ठहरा देशद्रोही जो आज आज़ादी का जश्न मनाने के बजाय कार्टून चैनल देख रहा है।\nआगे चलते हुए मैं उन इलाकों से गुज़रूंगा जहां लोगों ने सड़कों पर घर बना दिए हैं, लेकिन उन घरों को तोड़ने की हिम्मत किसी को नहीं है, क्योंकि वे वोट देते हैं। वोट बेचकर वे सड़क को घेर लेने की आज़ादी खरीदते हैं, और वोट खरीदकर ये एमएलए-एमपी विधानसभा और संसद में पहुंचते हैं जहां एक तरफ उन्हें कानून बनाने का कानूनी अधिकार मिल जाता है, दूसरी तरफ कानून तोड़ने का गैरकानूनी अधिकार भी। कोई उनका बाल भी बांका नहीं कर सकता। इसलिए वे अपने वोटरों से कहते हैं, रूल्स आर फॉर फूल्स। मैं भी कानून तोड़ता हूं, तुम भी तोड़ो। मस्त रहो, बस मुझे वोट देते रहो, मैं तुम्हें बचाता रहूंगा।\nइसको कहते हैं लोकतंत्र। लोग अपने वोट की ताकत से नाजायज़ अधिकार खरीदते हैं, अपनी आज़ादी खरीदते हैं - कानून तोड़ने की आज़ादी। यह तो मेरे जैसा देशद्रोही ही है जो लोकतंत्र का महत्व नहीं समझ रहा, जिसने अपने फ्लैट में एक इंच भी इधर-उधर नहीं किया, और उसी तंग दायरे में सिमटा रहा, जबकि देशभक्तों ने कमरे, मंजिलें सब बना दीं सिर्फ इस लोकतंत्र के बल पर। आज उसी लोकतांत्रिक देश की आज़ादी की 60वीं सालगिरह पर लोक और सत्ता के इस गठजोड़ को और मज़बूती देने के लिए जगह-जगह ऐसे ही कानूनतोड़क लोग अपने कानूनतोड़क नेता को बुला रहे है।\nनीचे देशभक्ति के गाने बंद हो गए हैं, भाषण शुरू हो चुके हैं। जय हिंद के नारे लग रहे हैं। मेरा मन भी करता है कि यहीं से सही, मैं भी इस नारे में साथ दूं। दरवाज़ा खोलकर बालकनी में जाता हूं। नीचे खड़े लोगों के चेहरे देखता हूं। चौंक जाता हूं, अरे, यह मैं क्या सुन रहा हूं, ऊपर से हर कोई जय हिंद बोल रहा है, लेकिन मुझे उनके दिल से निकलती यही आवाज़ सुनाई दे रही है - मेरी मर्ज़ी। मैं लाइन तोड़ आगे बढ़ जाऊं, मेरी मर्जी। मैं रिश्वत दे जमीन हथियाऊं, मेरी मर्ज़ी। मैं हर कानून को लात दिखाऊं, मेरी मर्ज़ी...\nमैं बालकनी का दरवाज़ा बंद कर वापस कमरे में आ गया हूं। ड्रॉइंग रूम में बेटी ने टीवी के ऊपर प्लास्टिक का छोटा-सा झंडा लगा रखा है। मैं उसके सामने खड़ा हो जाता हूं। झंडे को चूमता हूं, और बोलने की कोशिश करता हूं - जय हिंद। लेकिन आवाज़ भर्रा जाती है। खुद को बहुत ही अकेला पाता हूं। सोचता हूं, क्या और भी लोग होंगे मेरी तरह जो आज अकेले में आज़ादी का यह त्यौहार मना रहे होंगे। वे लोग जो इस भीड़ का हिस्सा बनने से खुद को बचाये रख पाए होंगे? वे लोग जो अपने फायदे के लिए इस देश के कानून को रौंदने में विश्वास नहीं करते? वे लोग जो रिश्वत या ताकत के बल पर दूसरों का हक नहीं छीनते?\nक्या आप हैं ऐसे इंसान? या बनना चाहते हैं ऐसा नागरिक? अगर हां तो मेरी आवाज़ में अपनी आवाज़ मिलाने के लिए यहां क्लिक कीजिए। मैं जानना चाहता हूं, क्या इस देश में अभी भी कोई उम्मीद बची है।\nअगला लेखसच का सामना यानी सेक्स और अवैध संबंधों का आईना


ये स्मार्टफोन मिल रहा हे बहुत काम में जानिए इसके बारे में - Tezzkhabren\nये स्मार्टफोन मिल रहा हे बहुत काम में जानिए इसके बारे में\nBy TezzKhabren Team\t On May 5, 2019\nवैसे तो कंपनियां ग्रा‍हकों को लुभाने के लिए एक से बढ़कर एक डिस्‍काउंट ऑफर करती रहती हैं लेकिन इस बार चीनी स्‍मार्टफोन कंपनी रियलमी अपनी फर्स्‍ट एनीवर्सरी पर मात्र 1 रुपए में स्‍मार्टफोन खरीदने का सुनहरा मौका दे रही है.\nआपको बता दें कि रियलमी की सेल2मई से शुरू हो चुकी है और4मई तक चलेगी. इस सेल का लाभ ग्राहक अमेजन डॉट इन, फ्लिपकार्ट डॉट कॉम और रियलमी की ऑफिशियल वेबसाइट से उठा सकते हैं.\nइसके अलावा यह डिस्‍काउंट ऑफलाइन रिटेल स्‍टोर पर भी उपलब्‍ध है. सेल में ग्राहकों को 1 रुपए की सेल का मौका भी दिया जाएगा जिसमें आप सिर्फ 1रुपए में रियलमी 2प्रो, रियलमी बड्स और अन्‍य रियलमी प्रोडक्‍ट खरीद सकते हैं.\nसोशल मीडिया पर फ्रेंड रिक्वेस्ट स्वीकार करने से पहले इस बात को ध्यान…\n2मई से 4मई तक चलने वाली इस सेल में प्रतिदिन चार बार 1 रुपए की सेल आएगी.\nइस सेल में आप रियलमी 2प्रो, रियलमी बड्स और रियलमी टेक बैकपैक को सिर्फ 1रूपए में खरीद सकते हैं. इसकी जानकारी आपको रियलमी की वेबसाइट पर प्राप्‍त हो जाएगी.\nफर्स्‍ट एनीवर्सरी सेल में रियलमी 2प्रो स्‍मार्टफोन को मात्र 10,990 रुपए में खरीद सकते हैं जबकि इसकी वास्‍तविक कीमत 14,990 रुपए है. रियलमी2प्रो स्‍मार्टफोन तीन वेरिएंट 4जीबी रैम/64जीबी स्‍टोरेज, 6जीबी रैम/64जीबी स्‍टोरेज और 6जीबी रैम/ 128 जीबी स्‍टोरेज में उपलब्‍ध है. कंपनी इस पर 26 फीसदी का डिस्‍काउंट दे रही है.\nहाल ही में लॉन्‍च हुए रियलमी3के 3जीबी रैम और 64 जीबी स्‍टोरेज वेरिएंट को आप मात्र 9,999 रुपए में खरीद सकते हैं.\nवहीं रियलमी 3प्रो स्‍मार्टफोन आप3मई को 13,999 रुपए में खरीद सकते हैं. इस प्राइज में आपको 4जीबी रैम वेरिएंट मिलेगा.\nमनोकामना होगी पूरी इन6राशियों की जाइये इसके बारे में\nकिसी को भी कॉल करें बिना उनके नंबर का पता लगाए, जानिए यह ट्रिक


भारतीय मूल के कनाडाई सिख को कनाडा का नया रक्षा मंत्री बनाया गया\nHome » Hindi Current Affairs » भारतीय मूल के कनाडाई सिख को कनाडा का नया रक्षा मंत्री बनाया गया\nभारतीय मूल के कनाडाई सिख हरजीत सज्जन को कनाडा का नया रक्षा मंत्री बनाया गया है. कनाडा के प्रधानमंत्री जस्टिन ट्रूडियू के 30 सदस्यीय कैबिनेट को एक कार्यक्रम में शपथ ग्रहण करायी गई.\nहरजीत सज्जन को कनाडाई सशस्त्र बलों के लेफ्टिनेंट कर्नल का मानद पद दिया गया है. वह वैंकूवर साउथ के निर्वाचित सांसद है. वह एक भूतपूर्व सैनिक भी हैं जिन्होंने बोस्निया में अपनी सेवा दी है. इसके साथ ही उनकी अफगानिस्तान के कंधार में तीन बार तैनाती हो चुकी है.\nजस्टिन ट्रूडियो ने आज कनाडा के 23वें प्रधानमंत्री के तौर पर शपथ ली. उनके 30 सदस्यीय मंत्रिमंडल में शामिल सज्जन का जन्म भारत में हुआ था और जब वह पांच साल के थे तो उनका परिवार कनाडा चला गया था. और पढ़ें


एम्स्टर्डम में आधुनिक विला शानदार इनडोर-आउटडोर कनेक्टिविटी प्रदान करता है - आर्किटेक्चर\nएम्स्टर्डम में आधुनिक विला शानदार इनडोर-आउटडोर कनेक्टिविटी प्रदान करता है\nModern Villa Amsterdam Offers Fabulous Indoor Outdoor Connectivity\nयह हड़ताली आधुनिक विला एक युवा परिवार द्वारा डिज़ाइन किया गया है मर्मोल रेडज़िनर एम्स्टर्डम में एक बड़ी संपत्ति पर सिटी सेंटर के बाहर स्थित है, नीदरलैंड। इस घर में बगीचे, नहर और प्राकृतिक क्षेत्र से परे के दृश्यों को पकड़ने के लिए विशाल खिड़कियां हैं। इसके मध्य शताब्दी के आवासीय पड़ोस के सम्मान में, बड़े पैमाने पर अपारदर्शी सामने और घर के किनारे गोपनीयता प्रदान करते हैं और कांच और स्टील के पीछे की ऊँचाई के विपरीत हैं।\nसजे हुए क्रिसमस ट्री की तस्वीरें\nहम क्या प्यार करते हैं: यह अविश्वसनीय आधुनिक विला अपने आसपास के प्राकृतिक वातावरण के साथ एक मजबूत संबंध प्रदान करता है। इस पूरे घर में, डिजाइनर ने अपने घर के आधार, लॉस एंजिल्स के आधुनिकतावादी वास्तुकला का उल्लेख किया है। हम विशेष रूप से घर से प्यार कर रहे हैं इस घर की सड़क की तरफ गोपनीयता प्रदान करती है, जबकि पीछे आसपास के बगीचे में खुलता है।\nहमें बताओ: इस घर का क्या विवरण आपको सबसे अधिक आकर्षक लगता है? क्या डिजाइन में ऐसा कुछ है जिसे आप अलग तरीके से करना चाहते हैं? नीचे टिप्पणी में अपनी प्रतिक्रिया साझा करें!\nध्यान दें: हमारे सबसे पसंदीदा घर के दौरे के एक जोड़े पर एक नज़र डालें, जिसे हमने इस परियोजना के आर्किटेक्ट, मार्मोल रेडजीनर के पोर्टफोलियो से वन किंडवेज़ पर चित्रित किया है: हड़ताली आधुनिक आवास एरिज़ोना के रेगिस्तानों को भेदते हुए तथा समकालीन पहाड़ी सुंदर सन वैली में घोंसले के समकालीन घर है ।\nऊपर: विशाल स्लाइडिंग ग्लास दरवाजे घर के अंदर और बाहर के बीच एक संबंध प्रदान करते हैं। यह दृश्य निरंतरता घर को बगीचे में विस्तारित करती है।\nऊपर: एंटर द लॉफ्ट से फ्लोरिस कोच के सहयोग से इस पूरे घर के साज-सामान का चयन किया गया था।\nडफी दुष्ट टूना मौत का कारण reddit\nऊपर: हेरनहिस डाइनिंग टेबल को रोशन करना लैम्बर्ट एंड फिल्स द्वारा एक एंटीपोड लटकन प्रकाश है।\nऊपर: पत्थर की चोटी वाले रसोई द्वीप के ऊपर निलंबित डेनिश प्रकाश कंपनी एनोर से एक जला हुआ पीतल प्रकाश स्थिरता है।\nमेरी फ़ेसबुक भाषा को वापस अंग्रेज़ी में बदलें\nऊपर: बाथरूम में एक ट्रेवर्टीन-क्लेड शॉवर है, जिसमें वोला से नलसाजी जुड़नार हैं। प्राकृतिक रोशनी से भरपूर, इस स्पा जैसी जगह में एक साइड ग्लास पैनल और एक रोशनदान है।\nऊपर: इस ढके हुए पोर्च पर, एक बाहरी चिमनी को विश्राम के इस क्षेत्र के लिए एक संरचनात्मक तत्व के रूप में कल्पना की गई है। इससे बाहरी आनंद को मौसम के माध्यम से बढ़ाया जा सकता है।\nतस्वीरें: कसया गतकोवस्का\nमेवातो पोकेमॉन गो के लिए बेस्ट मूवसेट\nनाक पर सप्ताहांत बैंड सहायता\nक्रिस्टिन आर्मस्ट्रांग लांस से संबंधित है\nFortnite में एंबोट कैसे प्राप्त करें\nक्या सभी क्लार्क बहनें अभी भी जीवित हैं


भास्कर इंटरव्यू: आयुष शर्मा बोले- 'अंतिम' फाइट सीक्वेंस में सलमान भाई को चोटें भी आईं, मगर वो कहते रहे ऐसा मेरे साथ पिछले 30 सालों से हो रहा है - Sure News\nHome Bollywood भास्कर इंटरव्यू: आयुष शर्मा बोले- ‘अंतिम’ फाइट सीक्वेंस में सलमान भाई को...\nभास्कर इंटरव्यू: आयुष शर्मा बोले- ‘अंतिम’ फाइट सीक्वेंस में सलमान भाई को चोटें भी आईं, मगर वो कहते रहे ऐसा मेरे साथ पिछले 30 सालों से हो रहा है\nबॉलीवुड एक्टर सलमान खान और आयुष शर्मा पहली बार फिल्म ‘अंतिम’ में एक साथ नजर आएंगे। फिल्म में सलमान कॉप की भूमिका में हैं, वहीं आयुष शर्मा गैंगस्टर के किरदार में हैं। दोनों के बीच फिल्म में कई फाइट सीक्वेंस हैं। आयुष ने दैनिक भास्कर से खास बातचीत में सलमान और अपने कैरेक्टर के क्रिएशन पर डिटेल्ड बातचीत की है और बताया कि फिल्म में फाइट सीक्वेंस में सलमान भाई को चोटें भी आईं, मगर वो कहते रहे ऐसा मेरे साथ पिछले 30 सालों से हो रहा है।\nफिजिकल ट्रांसफॉर्मेशन क्यों जरूरी था और उसके लिए आपने क्या किया?\nइस फिल्म में मेरे सामने सलमान भाई थे। ‘लवयात्री’ के समय मेरा वजन सिर्फ 65 किलो था। फिल्म में मेरा किरदार राहुल्या का है, जो उनके खिलाफ है। साथ ही कई ऐसे एक्शन सीक्वेंस थे, जहां मुझे 80 किलो वजनी लोगों को उठा-उठाकर फेंकना था। वह कनविनसिंग लगे और सलमान भाई की डील डौल के सामने राहुल्या ठहर सके, उसके लिए मैंने बॉडी बनाई। लिहाजा यहां राहुल्या के लिए मैंने 16 किलो वेट गेन किया। उसके लिए मैंने 16 महीने का वक्त लिया। वह इसलिए कि मैं प्रोटीन शेक या सप्लीमेंट की मदद से अपना वेट गेन नहीं करना चाहता था। नतीजतन मैंने अपने दोस्त टाइगर श्रॉफ को फोन किया। फिर मैंने उनके ट्रेनर राज की मदद से अपनी बॉडी बनाई। रोजाना 24 अंडे, टोस्ट, 200 ग्राम चिकन, 100 ग्राम चावल की डाइट बनवाई। मैंने पहले 12 महीने सिर्फ वेट लिफ्टिंग की। मैंने शुरूआत 20 किलो की वेट लिफ्ट से की, लास्ट तक आते आते वो 120 किलो हो गई। टांगें पतली थीं। उन्हें डेवलप करने के लिए मैं 130 किलो तक स्क्वॉट करता था।\nसलमान पूरी फिल्म में हैं या उनका इसमें एक्सटेंडेड कैमियो टाइप है?\nवो पूरी फिल्म में हैं। उनकी एंट्री फिल्म शुरू होने के सातवें मिनट में हैं और वो आखिर में क्लाइमैक्स तक हैं। हां, यहां वह मस्ती मजाक, रोमांस करते नजर आएंगे। आलम यह रहा कि उन्होंने प्रज्ञा जायसवाल के साथ शूटिंग की थी, मगर वो पोर्शन तक उन्होंने हटवा दिए। यह प्रज्ञा की डेब्यु फिल्म थी, पर भाई को लगा कि हम फिल्म के रियल इश्यु से डायवर्ट हो रहे हैं। ऐसे में, प्रज्ञा के साथ वाले सीन नहीं रखे गए। दिलचस्प बात यह है कि इस फिल्म में हर किरदार ग्रे है। यह उनकी पहली फिल्म होगी, जो रियलिज्म के काफी करीब होगी। हमारे एक्शन सीक्वेंस में एक्शन डायरेक्टर विक्रम दाहिया ने बॉडी डबल रखा ही नहीं है। ऐसे में कई बार सलमान भाई को मुझसे चोटें भी लगीं, मगर उन्होंने ऊफ तक नहीं किया। वो कहते रहे कि उनके करियर में उनके साथ पिछले तीस सालों से यह होता रहा है।\n‘लवयात्री’ के बाद आपने ‘अंतिम’ के लिए दो सालों में और कोई ऑफर एक्सेप्ट क्यों नहीं किए?\nजी हां, बीच में मेरे पास केवल रोमांटिक जॉनर लवर बॉय वाली फिल्में आ रहीं थीं। मेरे पास जबकि ज्यादा एक्सपीरिएंस नहीं है, जो मैं सेम टाइम पर मल्टीपल फिल्में कर सकूं। साथ ही ‘अंतिम’ मेरे लिए बहुत बड़ी जिम्मेदारी थी। मेरे साथ सलमान भाई जैसे बड़े स्टार साथ में काम कर रहे थे। आगे मेरी कोशिश होगी कि मैं कभी शाहरुख, आमिर, बच्चन साहब, ऋतिक, अक्षय सर के साथ काम कर सकूं। वैसा हुआ तो मैं उनके साथ एक बार में एक ही फिल्म करूंगा ना कि और भी बाकी फिल्में। लिहाजा मैंने अपना हंड्रेड परसेंट इसी फिल्म को दिया है।\nसलमान संग फ्रेम में नैचुरल लगने के लिए आप सेट पर क्या तरीका अपनाते रहे?\nहम सेट पर काफी कम बात करते थे। खासकर एक दूसरे के सीन तो डिसकस करते ही नहीं थे। ताकि पता ही ना चले कि सीन में एक दूसरे का एक्शन और रिएक्शन क्या होगा? हां मास्टर वाले शॉट में शूटिंग करने के बाद महेश मांजरेकर सर जरूर बताते थे कि अब क्लोज अप में उन्हें हम दोनों से सीन में क्या चाहिए? कई सीन तो हमने सेट पर इंप्रोवाइज कर लिए। मसलन, उनके पुलिस स्टेशन में उनके किरदार ने मेरा कॉलर पकड़ लिया। उसके बाद मेरा किरदार हंसने लगा, जबकि कायदन उसे नाराज होना चाहिए था। वैसी और भी अनप्रेडिक्टेबिलिटी हमने मेंटेन रखी।\nआपस में कभी आप दौनों में टिपिकल साला-जीजा वाले मजाक होते हैं?\nमैं उन्हें अपना ब्रदर इन लॉ कम और बड़ा भाई ज्यादा मानता हूं। वह इसलिए कि उन्होंने मुझे अर्पिता के हस्बैंड के बजाए एक छोटे भाई की तरह ही हमेशा ट्रीट किया है। साथ ही मुझे एक स्टूडेंट की तरह ग्रूम किया है। हमारे बीच कोई असहमति होती भी है तो बड़े प्यार से हम सॉर्ट आउट करते हैं। सलमान भाई की सबसे खूबसूरत चीज है कि वो हर डिसएग्रीमेंट को सुनते हैं। इतने एक्सपीरिएंस्ड होने के बावजूद। मैंने उनसे फिल्म का क्लाइमैक्स डिबेट किया तो उन्होंने मेरी बात सुनी। हां, वो मुझसे मजाक कर सकते हैं, पर मैं उनका लिहाज करता हूं।\nPrevious articleF1: Hamilton Takes Stunning Victory In Chaotic Brazilian GP\nNext articleMovie Offers: मूवी सस्ती देखने का मौका! ये बैंक दे रहा 50% का डिस्काउंट, जानिए ऑफर से जुड़ी डिटेल्स


अदालत इस मामले में हस्तक्षेप नहीं करे; केंद्र ने सुप्रीम कोर्ट से क्‍यों कहा ? | Himalaya Gaurav\nSeptember 18, 2017 BUREAU0Comments ROHIYA MUSLIMS & SUPREME COURT & CENTRAL GOVT OF INDIA, rohiya muslims & sureme court & central govt\nकेंद्र ने कोर्ट में यह भी कहा कि अदालत इस मामले में हस्तक्षेप नहीं करे क्योंकि यह एक नीतिगत मुद्दा है और इस मामले को केंद्र सरकार पर छोड़ दे- www.himalayauk.org (Bureau Report)\nसुप्रीम कोर्ट में केंद्र ने कहा कि कुछ रोहिंग्या हुंडी और हवाला के जरिए पैसों की हेरफेर सहित विभिन्न अवैध और भारत विरोधी गतिविधियों में शामिल पाए गए. केंद्र ने कोर्ट में यह भी कहा कि अदालत इस मामले में हस्तक्षेप नहीं करे क्योंकि यह एक नीतिगत मुद्दा है और इस मामले को केंद्र सरकार पर छोड़ दे. रोहिंग्या मुस्लिमों को वापस म्यांमार भेजने की योजना पर केंद्र सरकार ने 16 पन्नों का हलफनामा दायर किया है. इस हलफनामे में केंद्र ने कहा कि कुछ रोहिंग्या शरणार्थियों के पाकिस्तान स्थित आतंकी संगठनों से संपर्क का पता चला है. ऐसे में ये राष्ट्रीय सुरक्षा के लिहाज से खतरा साबित हो सकते हैं. केंद्र ने आशंका जताई कि म्यांमार से अवैध रोहिंग्या शरणार्थियों के भारत में आने से क्षेत्र की स्थिरता को नुकसान पहुंच सकता है. कुछ रोहिंग्या दूसरे लोगों को भारत में प्रवेश दिलाने के लिए जाली पैन कार्ड और वोटर आईडी जैसे भारतीय पहचान पत्र बनाने व हासिल करने और मानव तस्करी में भी शामिल पाए गए. सुप्रीम कोर्ट ने भारत में अवैध रूप से रह रहे म्यामांर के रोहिंग्या समुदाय के लोगों के भविष्य को लेकर सरकार से अपनी रणनीति बताने को कहा था.\nपोस्टर में घाटी के मुसलमानों से गुजारिश की गई थी कि हलाल किए गए जानवर की खाल हिज्बुल मुजाहिद्दीन को दान कीजिए, क्योंकि वह रोहिंग्या मुसलमानों का मददगार है. पोस्टर में कहा गया था, ‘कश्मीर, फिलीस्तीन, अफगानिस्तान, इराक और अब बर्मा. पूरी दुनिया में मुसलमानों का बेरहमी से कत्ल-ए-आम हो रहा है. लेकिन हिज्बुल मुजाहिद्दीन के नौजवान हर जगह मुसलमानों पर हो रहे हमले से निपटने के लिए अच्छी तरह तैयार हैं.\nअब आपका जिम्मा बनता है कि आप इस नेक काम के लिए दान दें. सो आपको इस्लामी दान और चंदा (सदाकत और खैरियत) जरूर देना चाहिए, खासकर हलाल जानवर की खाल हिज्बुल मुजाहिद्दीन को बतौर चंदा जरूर दीजिए क्योंकि हिज्बुल मुजाहिद्दीन ने संकट में पड़े मुसलमानों को फंदे से छुड़ाने का बीड़ा उठाया है.’\nभारत के इस्लामी नेताओं के मन में रोहिंग्या मुसलमानों के लिए हमदर्दी है और वे उन्हें नैतिक समर्थन दे रहे हैं. यह बात अपनी जगह ठीक है. लेकिन उन्हें ध्यान रखना होगा कि मुस्लिम समुदाय कट्टरता की भावनाओं के चंगुल में ना फंस जाए. रोहिंग्या-संकट के बारे में विचारधारा के कोण से जांच-परख करने पर पता चलता है कि भारत में रहने वाले रोहिंग्या लोगों का एक हिस्सा इस्लामी चरमपंथी जमातों के असर में आ चुका है. ये चरमपंथी जमातें रोहिंग्या मुसलमानों को अहसास दिलाती रहती हैं कि वे लोग मजलूम हैं, उन पर जुल्म ढाए जा रहे हैं. भारत के अधिकारियों को भी इस बात के सबूत मिले हैं कि चरमपंथी जमातों ने कुछ रोहिंग्या लोगों को आकर्षित करने मे कामयाबी हासिल की है और उनसे वादा किया है कि म्यांमार, बांग्लादेश तथा भारत में बदले की कार्रवाई करने के लिए उन्हें मदद दी जाएगी.\nयह साप्ताहिक पत्रिका अपने को इस्लामी सहाफत (पत्रकारिता) का झंडाबरदार कहती है और इस पत्रिका के ताजे संस्करण में मौलाना मसूद अजहर का लिखा एक लेख छपा है. मसूद अजहर आतंकी संगठन जैश-ए-मोहम्मद का सरगना है. अजहर म्यांमार की सरकार को जुल्मी करार देते हुए धमकी दे चुका है कि वह (म्यांमार) जैश-ए-मोहम्मद के ‘विजेता लड़ाकों के पैरों की गूंज सुनने के लिए तैयार’ रहे. मसूद अजहर का दावा है, ‘म्यांमार जल्दी ही अमन-चैन के लिए तरस जाएगा’.\nइस भड़काऊ लेख की बातों पर सरसरी नजर डालने भर से पता चल जाता है कि उसमें पाठक का माइंडवॉश करने की तासीर है. लेख में एक जगह आता है: ‘दुनिया का मुस्लिम समुदाय (उम्मा) मुस्लिम मुल्क के दर्द को महसूस कर रहा है. म्यांमार के मुसलमानों के त्याग के कारण उम्मा को होश आया है और हम देख रहे हैं कि दुनिया के मुसलमानों में एक जागरुकता आई है. म्यांमार के मुसलमानों के लिए हम जो भी कर सकते हैं हमें वह सब कुछ जरूर करना चाहिए. उनके लिए दुआ मांगिए और उनकी मदद के लिए उठ खड़े होइए. आपको अपना किया दिखाने की जरूरत नहीं, सिर्फ करते जाइए और इस राह में रुकिए मत.’ उर्दू में लिखा यह पूरा लेख इस लिंक से डाउनलोड किया जा सकता है.\nऐसा पहली बार हुआ है जब दक्षिण एशिया के किसी चरमपंथी विचारक ने म्यांमार में जेहाद करने का आह्वान किया है. यहां अहम बात यह है कि जेहाद का यह युद्ध-नाद अल-कलाम के साप्ताहिक स्तंभ में आया है जिसे मौलाना मसूद अजहर, सा’दी के छद्मनाम से लिखता है. जैश-ए-मोहम्मद की घरेलू पत्रिका के इस ‘बेताब बर्मा’ शीर्षक लेख में, भारतीय उप-महाद्वीप के आम मुसलमानों से अपील की गई है कि वे ‘कुछ करें’.\nयह देख पाना मुश्किल नहीं कि दक्षिण एशिया के सबसे कुख्यात चरमपंथी जमात ने जेहाद का आह्वान एक ऐसे वक्त में क्यों किया है जब भारत में मुसलमानों की एक बड़ी तादाद ‘रोहिंग्या के लिए उठ खड़े होने के नारे लगा रही है.’\n← 100 करोड़ की सम्पति त्यागकर सन्यासी बनेगे ये दम्‍पत्‍ति\nसंसद को फिर 1950 की भूमिका निभानी होगी: भीमसिंह →


हम कैसे रामभक्त हैं ? – The India Post News\nअयोध्या में राम मंदिर का शिलान्यास होनेवाला है, यह एक बड़ी खुश-खबर है। सर्वोच्च न्यायालय के फैसले को सभी पक्षों ने मान लिया है, यह भारत के सहिष्णु स्वभाव का परिचायक है लेकिन राम मंदिर बनानेवाला हमारा यह वर्तमान भारत क्या राम चरित का अनुशीलन करता है ?\nहमारे नेताओं ने राम मंदिर बनाने पर जितना जबर्दस्त जन-जागरण किया, क्या उतना जोर उन्होंने राम की मर्यादा के पालन पर दिया ? मर्यादा पुरुषोत्तम राम को भगवान बनाकर हमने एक मंदिर में बिठा दिया, वहां जाकर घंटा-घड़ियाल बजा दिया और प्रसाद खा लिया। बस इतना ही काफी है। हम हो गए रामभक्त ! पूज लिया हमने राम को ! यहां मुझे कबीर का वह दोहा याद आ रहा है, जिसमें उन्होंने कहा है कि ‘जो पत्थर पूजे हरि मिले तो मैं पूजूं पहाड़।’ राम के चरित्र को अपने आचरण में उतारना ही राम की सच्ची पूजा है। सीता पर एक धोबी ने उंगली उठा दी तो राम ने सीता को अग्नि-परीक्षा के लिए मजबूर कर दिया ? क्यों कर दिया?\nक्योंकि राजा या रानी या राजकुमारों का चरित्र संदेह के परे होना चाहिए। सारे देश या सारी प्रजा या सारी जनता के लिए वे आदर्श होते हैं। यही सच्चा लोकतंत्र है। लेकिन हमारे नेताओं का क्या हाल है ? धोबी की उंगली नहीं, विरोधी पहलवानों के डंडों का भी उन पर कोई असर नहीं होता। देश के बड़े से बड़े नेता तरह—तरह के सौदों में दलाली खाते हैं, उन पर आरोप लगते हैं, मुकदमे चलते हैं। और वे बरी हो जाते हैं। नेताओं की खाल गेंडों से भी मोटी हो गई है। राम ने दशरथ की वचन-पूर्ति के लिए सिंहासन त्याग दिया और वन चले गए लेकिन आज के राम दशरथों को ताक पर बिठाकर सिंहासनों पर कब्जा करने के लिए किसी से भी हाथ मिलाने को तैयार हैं।\nवनवासी राम ने किस-किसको गले नहीं लगाया ? उन्होंने जाति-बिरादरी, ऊंच-नीच, मनुष्य और पशु के भी भेदभावों को पीछे छोड़ दिया लेकिन राम नाम की माला जपनेवाले हमारे सभी नेता क्या करते हैं ? इन्हीं भेदभावों को भड़काकर वे चुनाव के रथ पर सवार हो जाते हैं। वे कैसे रामभक्त हैं ? राम ने लंका जीती लेकिन खुद उसके सिंहासन पर नहीं बैठे। न ही उन्होंने लक्ष्मण, भरत या शत्रुघ्न को उस पर बिठाया। उन्होंने लंका विभीषण को सौंप दी। लेकिन हमारे यहां तो परिवारवाद का बोलबाला है। सारी पार्टिया—— मां-बेटा पार्टी या भाई-भाई पार्टी या बाप-बेटा पार्टी या पति-पत्नी पार्टी बन गई हैं। राम ने राजतंत्र को लोकतंत्र में बदलने की कोशिश की लेकिन हम रामभक्त हिंदुस्तानी लोकतंत्र को परिवारतंत्र में बदलने पर आमादा हैं ! हम कैसे रामभक्त हैं ?\n← पाकिस्तान में बिल्ली की बच्ची के साथ 1 सप्ताह तक गैंगरेप: शरीर के भीतर से निकले स्पर्म, खून और प्लास्टिक\nमहाराष्ट्र में शिवसेना से हाथ मिलाने को बीजेपी तैयार, पाटिल बोले- बना सकते हैं सरकार →


China Wuhan Coronavirus Cases | China Wuhan Coronavirus (COVID-19) Outbreak Latest Updates On Wuhan Corona Cases Death | चीन ने कहा- वुहान में पहला संक्रमित मिला, इसका मतलब यह नहीं कि वायरस यहीं से पनपा है - Dainik Bhaskar\nChina Wuhan Coronavirus Cases | China Wuhan Coronavirus (COVID 19) Outbreak Latest Updates On Wuhan Corona Cases Death\nचीन ने कहा- वुहान में पहला संक्रमित मिला, इसका मतलब यह नहीं कि वायरस यहीं से पनपा है\nचीन के रेस्पिरेटरी स्पेशलिस्ट झोंग नानशान। (फाइल)\nअमेरिका और चीन में छिड़ा है विवाद, अमेरिका ने कोरोना को ‘वुहान वायरस’ बताया\nचीन के नेशनल हेल्थ कमीशन ने कोरोनावायरस खत्म करने के तीन उपाय बताए हैं\nबीजिंग. दुनियाभर में फैले कोरोनावायरस के संक्रमण के बीच अमेरिका और चीन एक दूसरे को इसके लिए जिम्मेदार ठहरा रहे हैं। अमेरिका ने इसे ‘वुहान वायरस’ बताया तो चीन ने कहा है कि अमेरिकी सेना के एजेंट इस वायरस को वुहान लाए हैं। गुरुवार को चीन ने कहा कि वुहान में वायरस का संक्रमण पहले फैलने का यह मतलब नहीं है कि वायरस यहीं से पैदा हुआ।\nचीन के रेस्पिरेटरी स्पेशलिस्ट (श्वसन रोग विशेषज्ञ) झोंग नानशान ने कहा, ‘‘2009 में मैक्सिको से एच1एन1 फ्लू फैला था तो क्या इसे ‘मैक्सिको वायरस’ कह दें। या फिर 2012 में सऊदी अरब से मर्स फैला था। इस तरह से इसे भी ‘सऊदी अरब का वायरस’ कहना चाहिए, लेकिन हम ऐसा नहीं कह सकते। यह वायरस किसी तरह से पनपे और फैल गए, इसमें किसी का हाथ नहीं है।’’ उन्होंने कहा, ‘‘कोविड-19 को ‘वुहान वायरस’ नहीं कहा जा सकता। इसकी अभी तक वैज्ञानिक तौर पर पुष्टि भी नहीं हुई है। हो सकता है कि जहां कोविड-19 वायरस पैदा हुआ हो वहां उसका संक्रमण फैला ही न हो।\nचीन ने बताया कोरोनावायरस को कौन मार सकता है?\nचीन के नेशनल हेल्थ कमीशन की ओर से गाइडलाइन जारी कर बताया गया है कि कुछ उपायों से वायरस को खत्म किया जा सकता है। पहला उपाय अल्ट्रावायलेट (यूवी) रेडिएशन है। यूवी रेडिएशन में इस वायरस को खत्म करने की क्षमता होती है, लेकिन यूवी लैंप का इस्तेमाल हाथ और किसी भी जगह की त्वचा पर नहीं करना चाहिए। रेडिएशन की वजह से त्वचा को नुकसान पहुंच सकता है। इसके साथ ही अगर वायरस को 30 मिनट तक 56 डिग्री सेल्सियस के तापमान में रखा जाए तो इसे निष्क्रिय किया जा सकता है। इसके अलावा क्लोरीन आधारित कुछ ऐसे कीटाणुनाशक हैं जो सतह के वायरस को मार सकते हैं। इनमें ईथर, 75 प्रतिशत एथेनॉल, पैरासिटिक एसिड और क्लोरोफार्म होता है।\nउत्तरी चीन के शन्शी प्रांत की एक बैंक में अल्ट्रावायलेट लाइट से नोटों से वायरस दूर करता कर्मचारी।


कोरोना काल में उत्सव की मिठास\nसोनी सब अपने नये कैम्पेन ‘सपनों का कोई जेंडर नहीं...\nदीवाली के पटाखों से भी ज्यादा पटाखेदार, ‘स्काई 9’ ने...\nकोरोना संक्रमण की वजह से इस बार दिवाली को अलग ढंग से मनाने की प्लानिंग सभी कर रहे है. बच्चे हो या वयस्क हर व्यक्ति घर में रहकर अपने परिवार के साथ इसे एन्जॉय करने वाले है, क्योंकि बाहर जाना उचित नहीं. कोविड 19 ने त्योहारों की खुशियों को कम जरुर किया है, पर इसकी मिठास को कम नहीं कर पायी, क्योंकि अब इस त्यौहार को नए और अनोखे अंदाज़ में मनाने की कोशिश छोटे पर्दे के कलाकार कर रहे है. आइये जाने, कैसे वे इस बार कोरोना काल में दिवाली की मिठास को बनाये रखेंगे और उनकी प्लानिंग क्या है?\nधारावाहिक ‘पोरस’ में कनिष्क की भूमिका निभाकर चर्चित हो चुके अभिनेता सावी कहते है कि मुझे दिवाली का त्यौहार बहुत पसंद है. इस साल कोरोना की वजह से कोई प्लान नहीं है. दिवाली पूरे परिवार के साथ मनाये जाने में ही मज़ा है, जो इस बार नहीं हो सकता. इस बार मैं अपने परिवार और घर को मिस कर रहा हूं. इस दिन मैं हिमाचल में अपने दोस्तों के साथ घुमा करता था और बाज़ार की रौनक देखा करता था. चारों तरफ रौशनी से सजे घर आंगन और दुकाने खूबसूरत लगती थी, लेकिन इस बार मैं मुंबई से ही वर्चुअल मीटिंग कर सबसे बातें करूँगा.\nअभिनेत्री राजश्री कहती है कि ये दिवाली मेरे लिए खास है, क्योंकि मैं7साल बाद अपने परिवार के साथ इस त्यौहार को मना रही हूं. मेरी शादी थोड़े दिनों में होने वाली है और मुझे इस अवसर पर अपने बचपन की याद आती है. बच्चों की तरह पटाखे चलाना, बेसन के लड्डू और मठरी खाना, ये सब कुछ मुझे बहुत पसंद था. मेरे पिता इस अवसर पर हमें कुछ जेब खर्च भी देते थे, जो मेरे लिए सबसे अच्छी बात थी.\nटीवी अभिनेत्री ऐश्वर्या शर्मा हर साल अपने होम टाउन दिवाली मनाने जाती है, पर इस साल वह कोरोना की वजह से नहीं जा पायेंगी. वह कहती है कि अभी मैं शूटिंग कर रही हूं और इस समय किसी गेस्ट को आमंत्रित करना भी सुरक्षित नहीं. इस साल मैं बहुत उत्साहित नहीं, लेकिन उस दिन मैं अपने परिवार के साथ बातें करुँगी और अपने घर को सजाऊँगी.\nत्रिदेवियां फेम एक्ट्रेस ध्रुवी हल्दंकर कहती है कि मेरे लिए इस बार की दिवाली ‘मेक इन इंडिया’ होने वाली है. हर व्यक्ति अब कोरोना संक्रमण में रहना सीख लिया है, इसलिए फेस्टिव मूड सबकी बहुत अच्छी होने वाली है. मैं अपने घर को मिट्टी के पॉट, दिए, गेंदे के फूल और आम के पत्तों से सजाने वाली हूं. दिवाली, विजय को सेलिब्रेट करने का त्यौहार है. बुराई पर अच्छाई की जीत का प्रतीक है. इसलिए अगर हम सब अपनी स्प्रिट को हाई रखेंगे, तो ये ख़राब समय पर भी हम विजय प्राप्त कर लेंगे. इसके अलावा मैं मिठाई घर पर बनाउंगी और अपने थोड़े दोस्त और रिश्तेदारों को खिलाऊँगी.\nटीवी शो उड़ान से चर्चित होने वाले अभिनेता विजयेन्द्र कुमेरिया का कहना है कि दिवाली को मैं हमेशा अपने परिवार के साथ मनाना पसंद करता हूं. मेरे पेरेंट्स अहमदाबाद में है. मैं सड़क के रास्ते उन्हें मुंबई ले आऊंगा, क्योंकि मैं इस कोरोना काल में हवाई जहाज से उन्हें सफर करने नहीं देना चाहता. इस बार मैं दिवाली पार्टी को स्किप करूँगा, इस समय एक साथ बहुत सारे लोगों का इकठ्ठा होना ठीक नहीं. मेरे हिसाब से इस बार की दिवाली सुरक्षित तरीके से सबको परिवार के साथ मनाने की जरुरत है\nधारावाहिक ‘शुभारम्भ’ में लीड रोल निभाने वाले अभिनेता अक्षित सुखीजा कहते है कि इस बार दिवाली मैं पेरेंट्स के साथ मनाने वाला हूं, जो मैं पिछले दो दिवाली से नहीं कर पा रहा था. मैंने 13 और 14 तारीख को एक छोटी पार्टी करूँगा और कुछ खास दोस्तों को बुलाने की इच्छा है, जिनके माता-पिता उनके साथ मुंबई में नहीं है. इसके अलावा मैं अपने घर को सजाने वाला हूं, होम मेड फ़ूड और सबके साथ बैठकर कुछ अच्छे टीवी शो को एन्जॉय करने वाला हूं.\nप्राकृति नौटियाल अभिनेत्री प्राकृति नौटियाल कहती है कि इस दिवाली को मैं एनवायरनमेंट फ्रेंडली तरीके से मनाने वाली हूं. मैं अपने माँ और बहन के साथ अपने क्लोज फ्रेंड के घर जाने वाली हूं. वहां एक अच्छी शाम मैं बिताने वाली हूं. मैं दिवाली पर बनने वाली लजीज मिठाईयां जैसे गुजिया, काजू कतली, सोनपापड़ी आदि खाने के लिए उत्सुक हूं. इस बार मैं भटके हुए जानवरों को खाना खिलने वाली हूं, क्योंकि दिवाली के पटाखे से वे डरकर भूखे रहते है. मैं चाहती हूं कि हर व्यक्ति अपनी जिम्मेदारी से इस त्यौहार को मनाये और पर्यावरण को बचाने के लिए पटाखे कम से कम जलाये. साथ ही कोरोना संक्रमण से खुद को बचाएँ और स्वस्थ रहे.\nमेरे लिए दिवाली हमेशा खुशियों का त्यौहार रहा है. इस बार कोरोना संक्रमण की वजह से घर पर रहना है, इसलिए उसदिन मैं अपने घर को सुंदर तरीके से सजाउंगी. रंगोली बनाने के अलावा अच्छी ड्रेसअप करुँगी. इस बार मेरा पहनावा अलग तरीके का होगा, जिसकी प्लानिंग मैने कर ली है. कोरोना की वजह से पिछले कुछ महीने मुझे घर पर रहकर मुश्किल से समय बिताना पड़ा है, इसलिए मैं अपने घर में पोजिटीविटी और खुशियाँ थोड़ी अधिक लाने की कोशिश करुँगी. थोड़े फॅमिली गेस्ट को घर पर बुलाऊंगी और सिर्फ बेसिक अनुष्ठान करने की इच्छा है.\nकवच फेम अभिनेत्री प्रणिता पंडित का कहाँ है कि मैंने काफी पहले से दिवाली की तैयारी शुरू कर दी है. मैं घर पर दिए को सुंदर रंगों से पेंट करने वाली हूं, ताकि मुझे बाहर जाकर दिए खरीदने न पड़े. इसके लिए मैंने कुछ पुराने दिए को नया रूप देने की कोशिश की है और कुछ बाहर से मंगवाएं है. इसके अलावा मैं इस बार बाहर से मिठाई न खरीद कर घर पर बनाउंगी.\nअभिनेता रोहित चौधरी इस बार दिवाली को पिछले कई दिवाली से अलग तरीके से मनाने वाले है. हर साल वे अपने दोस्तों के साथ पार्टी करते थे, लेकिन इस बार कोरोना संक्रमण की वजह वे ऐसा नहीं करेंगे. वे कहते है कि कोरोना ने सबकी जीवन शैली को बदल दिया है. मैं इस बार अपने परिवार के साथ दिवाली मनाने वाला हूं और मिठाई भी घर पर ही बनाने की कोशिश है. गेस्ट इस बार घर पर नहीं आयेंगे, क्योंकि एक दिन के एन्जॉय से बहुत सारे लोगों को खतरा कोरोना संक्रमण का हो सकता है. अपने परिवार के साथ दिवाली को मनाना ही इस साल का बेस्ट आप्शन है.\nकैसे कोई दिवाली मनाए जब हर दिल का दीप एक अजीब अँधेरे में डूबा हुआ है?\nआओ इस दिवाली में हम सब दिलों में प्यार, शांति और धैर्य के दीप जलायें\nफीकी पड़ती जा रही है दिवाली की चमक, क्यों?\nकपिल शर्मा की टीम दिखी ‘मैन इन ब्लैक’...\nमुंबई में आयोजित हुआ 29वें वेस्ट ज़ोन केन्द्रीय...\nप्रीति जिंटा की टीम ने 5.25 करोड़ में...\nअरबाज़ खान की दूसरी शादी पर सलमान को...\nमूवी रिव्यू: रिश्तों के नये पहलुओं से परिचित...\n‘‘मैं अभिनय करना भूल गयी थी’’ – दृष्टि...\n‘‘मैं फिर से मणि रत्नम के साथ काम...\nएकता कपूर के ऑल्ट बालाजी की वेब सीरीज...\nमाणिक सोनी व प्रीती सोनी की शादी की...\nजानिए कहां और किसके साथ छुट्टियां मना रहे...\nइमरान खान के दिल पर किसके कदमों के...\nअपने करियर की सबसे बड़ी फिल्म करने जा...\nसज रही सितारों के प्रचार की सवारी…\nगुलजार ने कहा शादी पर सरहद की बात...\n“श्री” लाइफस्टाइल प्राइवेट लिमिटेड ने आयोजित किया “श्री...


मानसून : अनुसंधान की दिशा, दीर्घकालीन पूर्वानुमान | Hindi Water Portal\nSubmitted by admin on Tue, 10/08/2013 - 16:27\nपिछले कुछ वर्षों से अखबारों में ‘एल नीनो’ की बहुत चर्चा होती रहती है। अक्सर कहा जाता है कि जिस सर्दी में एल नीनो घटना घटती है उसकी अगली बरसात में भारत और अफ्रीका में बहुत कम वर्षा होती है। वहां सूखा पड़ जाता है। कुछ वैज्ञानिक इन दोनों घटनाओं को - पेरु (दक्षिण अमेरिका) के तट पर सर्दियों में एल नीनो की घटना के होने को और अगली बरसात में भारत में वर्षा के बहुत कम होने को मात्र संयोग मानते हैं तो कुछ इन दोनों घटनाओं में घनिष्ठ संबंध होने पर बल देते हैं।आधुनिक युग में मानसून का पूर्वानुमान लगाने के कार्य का आरंभ सर गिलबर्ट वाकर ने किया, जो 1904 से लेकर 1921 तक, भारतीय मौसम विज्ञान विभाग के अध्यक्ष थे। इस पद को ग्रहण करने के लिए वे कैम्ब्रिज विश्वविद्यालय के ट्रिनिटी कॉलेज की फेलोशिप छोड़कर आए थे। भारतीय मौसम विज्ञान विभाग के अध्यक्ष पद पर कार्यरत रहने के दौरान ही, 1920 में, उन्होंने पवन के उस अत्यंत विशाल परिसंचरण चक्र की खोज की थी, जो बाद में ‘वाकर परिसंचरण चक्र’ के नाम से प्रसिद्ध हुआ। यह चक्र अल नीनो की घटना का परोक्ष कारण है।\n‘विश्व मौसम’ पर माला के रूप में प्रकाशित अपने शोध-लेखों में उन्होंने वायुमंडल के व्यापक परिसंचरण में तीन प्रकार के दोलनों की उपस्थिति के प्रमाण प्रस्तुत किए थे। इन दोलनों में, हमारे लिए, कदाचित सर्वाधिक महत्वपूर्ण है दक्षिणी दोलन। इस दोलन के फलस्वरूप ही जब प्रशांत महासागर के ऊपर वायु दाब उच्च होता है तब हिंद महासागर पर वायु दाब निम्न हो जाता है। इसी प्रकार प्रशांत महासागर पर वायु दाब के निम्न हो जाने पर हिंद महासागर पर दाब बढ़ जाता है। दक्षिण दोलन की खोज के बाद वाकर ने यह निष्कर्ष निकाला कि इस बारे में और अध्ययन करने से उन कारकों की जानकारी प्राप्त हो सकती है जो मानसून की उत्पत्ति से घनिष्ठ रूप से संबंधित हो सकते हैं। कालांतर में वाकर ने ऐसे आठ कारकों की सूची तैयार की जिनसे, उनके अनुसार, मानसून वर्षा का पूर्वानुमान लगाया जा सकता था।\nयद्यपि बाद में यह पाया गया कि इनमें से कुछ कारकों और आगामी मानसूनों के बीच कोई स्पष्ट संबंध नहीं है परंतु यह मानना होगा कि गिलबर्ट वाकर ने इस विषय में बहुत विलक्षण कार्य किया था। उन्होंने इस संबंध में वर्षों तक कष्टसाध्य गणनाएं और परिकलन किए थे और वे भी बिना कंप्यूटर के। यदि उनको कंप्यूटर तथा अन्य आधुनिक यंत्रों की सुविधाएँ उपलब्ध होती तब निश्चय ही ये इनसे कहीं बेहतर नतीजे प्राप्त करने में सफल होते। ये ऐसे कारकों का अवश्य पता लगा लेते जो प्रबल मानसून के आगमन के सूचक हो सकते हैं।\nगिलबर्ट वाकर के बाद भी भारतीय मौसम वैज्ञानिकों ने इस क्षेत्र में अध्ययन जारी रखे। इनके फलस्वरूप अब मानसूनों के बारे में अधिक सही पूर्वानुमान लगाया जा सकता है। आज कल भारतीय मौसम वैज्ञानिक देश के दक्षिणतम भाग में गर्मी की मानसून पवनों के आगमन और संपूर्ण देश में जून के आरंभ से लेकर मध्य सितंबर तक होने वाली वर्षा की मात्रा का अनुमान लगाने हेतु समाश्रयण समीकरणों (रिग्रेशन इक्वेशन) का उपयोग करते हैं।\nमानसून के पूर्वानुमान लगाने के लिए निम्नलिखित सूचकों का उपयोग किया जाता है :\n1. जनवरी के महीने में दिल्ली के ऊपर, 300 मिलीबार ऊंचाई पर, पवन के बहने की औसत दिशा।\n2. उत्तरी आस्ट्रेलिया के शहर, डार्विन, के ऊपर 200 मिलीबार ऊंचाई पर, जनवरी मास में पवन के बहने की दिशा।\n3. फरवरी मास में तिरुवअनंतपुरम और चेन्नई के ऊपर, 200 मिलीबार ऊंचाई पर, पवन के बहने की दिशा।\n4. पिछले वर्ष, दिसंबर मास में, कोलकाता के ऊपर 200 मिलीबार ऊंचाई पर, पवन का औसत याम्योत्तर घटक (मीन मेरीडिओनल कौंपोनेंट)।\nइन सूचकों का उपयोग करके भारत के दक्षिणतम छोर पर सामान्य मानसूनों के आगमन का काफी सही पूर्वानुमान लगाया जा सकता है। आमतौर से पूर्वानुमान और सामान्य मानसूनों के वास्तविक आगमन में लगभग 8 दिन का अंतर पाया गया है। किसी-किसी वर्ष मानसून का आगमन असामान्य रूप से देर से होता है।\nजून के आरंभ से लेकर सितंबर के मध्य तक पूरे देश में होने वाली वर्षा की मात्रा का अनुमान लगाने के लिए दो प्रकार के सूचक इस्तेमाल किए जाते हैं। एक प्रकार के सूचक उत्तर-पश्चिम भारत के लिए और दूसरी प्रकार के सूचक भारतीय प्रायःद्वीप के लिए। उत्तर-पश्चिम भारत के लिए प्रयुक्त किए जाने वाले सूचक हैं :\n1. अप्रैल मास में अर्जेन्टाइना के ब्यूनस आयर्स शहर का वायु दाब।\n2. अप्रैल मास में लगभग 12 डिग्री उत्तर अक्षांश पर 76 डिग्री पूर्व देशांतर के साथ, 500 मिलीबार ऊंचाई पर, उच्च वायुदाब की औसत स्थिति।\n3. सेशल्ज, जकार्ता और डारविन पर, मई मास में औसत भूमध्यरैखिक दाब।\n4. अप्रैल के महीने में लुधियाना का औसत ताप।\nगर्मी की मानसून से भारतीय प्रायद्वीप पर होने वाली वर्षा की मात्रा का पूर्वानुमान लगाने के लिए निम्नलिखित सूचकों का उपयोग किया जाता है।\n1. अप्रैल और मई महीनों में दक्षिण अमेरिकी शहर ब्यूनस आयर्स, और सैंटियागो के वायु दाबों, सामान्य दाबों की तुलना में घट-बढ़।\n2. अप्रैल मास में 12 डिग्री उत्तर अक्षांश और 75 डिग्री पूर्व देशांतर के साथ 300 मिलीबार पर, वायु का उच्च दाब।\n3. जैसलमेर, जयपुर और कोलकाता शहरों के मार्च के महीने के औसत ताप।\nउपर्युक्त कारकों से एक बड़े क्षेत्र में जून के आरंभ से सितंबर के मध्य तक होने वाली कुल वर्षा का मोटा पूर्वानुमान लगाया जा सकता है। परंतु इन कारकों की मदद से यह अनुमान नहीं लगाया जा सकता कि इस अवधि में हर महीने कितनी वर्षा होगी। इस कठिनाई को हल करने के लिए भारतीय मौसम विभाग आजकल स्व-समाश्रयण (ऑटो-रिग्रेसिव) मॉडल का उपयोग करता है। पिछले कुछ वर्षों से विभाग ने सोलह सूचकों के साथ नये समाश्रय समीकरणों का उपयोग आरंभ कर दिया है। इस दिशा में यह दावा किया जाता है कि नए सूचकों की मदद से मानसून वर्षा का और अधिक सही अनुमान लगाया जा सकता है। परंतु कुछ विशेषज्ञों का मत इससे भिन्न है।\nपिछले कुछ वर्षों से अखबारों में ‘एल नीनो’ की बहुत चर्चा होती रहती है। अक्सर कहा जाता है कि जिस सर्दी में एल नीनो घटना घटती है उसकी अगली बरसात में भारत और अफ्रीका में बहुत कम वर्षा होती है। वहां सूखा पड़ जाता है। कुछ वैज्ञानिक इन दोनों घटनाओं को - पेरु (दक्षिण अमेरिका) के तट पर सर्दियों में एल नीनो की घटना के होने को और अगली बरसात में भारत में वर्षा के बहुत कम होने को मात्र संयोग मानते हैं तो कुछ इन दोनों घटनाओं में घनिष्ठ संबंध होने पर बल देते हैं। पहले मतावलंबी यह कहते हैं कि पिछले 110 वर्षों के दौरान (1875 से 1985 तक), भारत में 43 बार वर्षा सामान्य से कहीं कम हुई थी, परंतु इन 43 वर्षों में एवं केवल 19 बार ही एल नीनो की घटना घटी थी। साथ ही इन 110 वर्षों के दौरान6बार ऐसा भी हुआ कि जब एल नीनो आया पर अगले वर्ष भारत में वर्षा सामान्य मात्रा में ही हुई। वर्ष 1997-98 में भी ऐसा ही हुआ था। दिसंबर 1997 में एल नीनो आया था पर 1998 की बरसात में, भारत में वर्षा सामान्य मात्रा में ही हुई थी। ऐसा प्रतीत होता है कि भारत में होने वाली वर्षा पर एल नीनो के अतिरिक्त अन्य प्राकृतिक घटनाओं के भी प्रभाव पड़ते हैं।\nपरंतु एल नीनो स्वयं में एक रोमांचक, बहुचर्चित घटना है जिसमें पिछले कुछ वर्षों से, जनसाधारण भी गहन रुचि लेने लगे हैं। अतएव उसका तथा उसकी ‘सहोदरा’ - ‘ला निन्या’ का वर्णन कुछ विस्तार से करना श्रेयस्कर होगा।\nवर्ष 1972 के अंत में विश्व के विभिन्न भागों में होने वाली अप्रत्याशित और भीषण घटनाओं ने मौसम वैज्ञानिकों का ध्यान विशेष रूप से आकर्षित किया। इन प्राकृतिक घटनाओं ने उन्हें यह सोचने के लिए मजबूर किया कि क्या एक-दूसरे से हजारों किलोमीटर दूरी पर घटने वाली इन घटनाओं में आपस में कोई संबंध है? उस वर्ष हमारे देश में मानसून कमजोर था और अफ्रीका के साहेल क्षेत्र में भी कम वर्षा हुई थी। साथ ही कुछ महीने पूर्व, दिसंबर के महीने में दक्षिण अमेरिका के उत्तर-पश्चिमी तट पेरु देश के तट के निकट प्रशांत महासागर में एकाएक कोष्ण जल की एक धारा आ गई थी। जिस प्रकार गर्मी की मानसून से वर्षा न होने या अत्यधिक कम होने से हमारे देश में अकाल की स्थिति उत्पन्न हो जाती है, उसी प्रकार सर्दी के दिनों में पेरु के तट के निकट प्रशांत महासागर में कोष्ण जल के आ जाने से भी मछलियों की बड़ी मात्रा में मर जाने अथवा किसी दूरस्थ ठंडे क्षेत्र में चले जाने से पेरू में भुखमरी की हालत पैदा हो जाती है क्योंकि पेरु की आर्थिक बहुत हद तक मत्स्य उद्योग पर ही आश्रित है।\nहर चौथे-पांचवे वर्ष भारत में मानसून कमजोर हो जाता है। उसी प्रकार हर पांच-दस वर्ष बाद पेरू के तटीय सागर में कोष्ण जल की धारा आ जाती है। यद्यपि ये घटनाएँ पिछले हजारों वर्षों से निरंतर घट रही हैं परंतु 1972 में पहली बार मौसम वैज्ञानिकों का ध्यान इन दोनों घटनाओं के बीच कोई संबंध होने की संभावना व्यक्त करता है।\nसारांश संदर्भ वर्ष 1996 में भारत में वर्षा सामान्य मात्रा में ही हुई। वर्ष 1997-98 में भी ऐसा ही हुआ था। दिसंबर 1997 में एल नीनो आया था पर 1998 की बरसात में, भारत में वर्षा सामान्य मात्रा में ही हुई थी। ऐसा प्रतीत होता है कि भारत में होने वाली वर्षा पर एल नीनो के अतिरिक्त अन्य प्राकृतिक घटनाओं के भी प्रभाव पड़ते हैं।\nमौसम का पूर्वानुमान - एक दशक वास्ते\nमौसम का रुख कब अचानक बदल जाएगा और पूरा का पूरा देश सूखे या बाढ़ से तबाह हो जाएगा अथवा भूकंप या चक्रवात के व्यूह में फंसकर चकनाचूर होने लगेगा, इसकी जानकारी किसी को नहीं रहती हैं। यहां तक कि आधुनिक उपकरणों से सुसज्जित वेधशालाओं और शोधशालाओं में बैठ कर प्रकृति और मौसम की रहस्यमय दुनिया में लगातार निगहबानी कर रहे मौसम वैज्ञानिक भी चकमा खा जाते हैं। मौसम के बदलते मिजाज और प्राकृतिक उतार-चढ़ाव के संबंध में पहले ही जान लेना काफी मुश्किल और आश्चर्यजनक काम है। समय के गर्भ में कौन-कौन सी रहस्यमय घटनाएं छिपी होगी, पता ही नहीं चलता है। देश-दुनिया में स्थापित मौसम पूर्वानुमान केंद्रों और अभी तक विकसित विज्ञान एवं प्रौद्योगिकी से कुछ समय आगे संभावित घटनाओं की ही जानकारी मिल पाती है और कभी-कभार वह भी मिथ्या साबित होती है, किंतु समुदाय इस बात से काफी आशान्वित है कि आने वाले समय में एक दशक आगे का मौसम भी हमारी जानकारी में रहेगा।\nमौसम के तुनकमिज़ाज तेवरों का निशाना प्रायः हरेक देश होता रहा है। आज दुनिया का प्रत्येक देश मौसम के गर्भ में झांकने की कोशिश में जुटा है और इसे एक अंतरराष्ट्रीय समस्या के रूप में देखा जाता है। हालांकि, पिछले कुछ वर्षों में एशियाई देशों के लोग प्राकृतिक आपदाओं के सीधे निशाने पर रहे हैं। 1995 में महाराष्ट्र के लातूर जिले में विनाशकारी भूकंप आया। इसकी तस्वीर दिलों से ग़ायब भी नहीं हुई थी कि उत्तर प्रदेश के पहाड़ी इलाकों में सैकड़ों लोग भूकंप के झटकों में जान से हाथ धो बैठे। इसके पश्चात गत वर्ष उड़ीसा में आए भीषण चक्रवातीय तूफान और फिर इस साल सूखे तथा अकाल की विभीषिका के बारे में तो कुछ बताने की जरूरत ही नहीं महसूस होती है। इधर गुजरात में आए भूकंप ने तथा भूवैज्ञानिकों के इस अनुमान ने कि उत्तरी भारत में दिल्ली सहित एक बड़े इलाके में जोरदार भूकंप आने की संभावना है, लोगों को भयभीत कर दिया है।\nजापान में भूकंप इतने अधिक आते हैं कि उसे भूकंपों का देश ही कहा जाता है। एक प्रचलित जापानी लोक कथा के अनुसार पृथ्वी एक विशाल मकड़े पर स्थित है। यह मकड़ा जब टांगे चलाता है तो भूकंप की-सी स्थितियाँ पैदा हो जाती है। इसी तरह भारतीय लोक-कथाएं ऐसी मान्यता प्रदान करती हैं कि पृथ्वी शेषनाग के फन पर टिकी है और इसके फन हिलाने से भूकंप आते हैं। कुछ इसी तरह की मान्यताएं अन्य प्राकृतिक आपदाओं के संबंध में भी प्रचलित हैं।\nअब अंतरराष्ट्रीय वैज्ञानिक दल को मिली सफलता आशा की किरण लेकर आई है। अभी तक चली आ रही इस विचारधारा को, कि प्राकृतिक घटनाएँ एवं मौसम पूरी तरह से अज्ञात और अव्यवस्थित चीजें हैं और इनका कोई निश्चित तौर तरीका या रास्ता नहीं होता, तोड़ते हुए वैज्ञानिकों ने यह कहा है कि मौसम का भी एक निश्चित और नियमित चलन होता है। यह अंतरराष्ट्रीय शोध कार्यक्रम लगभग तीन वर्ष पूर्व पेरिस में प्रारंभ किया गया था। उस समय इसमें 60 देशों के प्रतिनिधि शामिल हुए। ‘क्लाइमेट वैरिएशन’ यानी ‘क्लाइवर’ नामक इस शोध कार्यक्रम में लगे वैज्ञानिकों को विश्वास है कि शीघ्र ही इस मिशन में कामयाबी मिल जाएगी और इसके उपरांत दस वर्ष आगे तक मौसम की स्थिति क्या रहेगी, यह बताना कठिन नहीं होगा।\nकुछ वर्ष पहले यूनेस्को मुख्यालय में हुई वैज्ञानिकों की बैठक में इस मान्यता को खुलकर स्वीकार किया गया कि मौसम की दशाओं का भी एक निश्चित पैटर्न होता है। जैसा कि हम जानते हैं, मौसम के परिवर्तन का जनक महासागर है। यदि समुद्र में होने वाली हलचल का पूर्वानुमान लगाया जा सके तो मौसम की भविष्यवाणी करना कठिन नहीं होगा। यही सोचकर अब ‘क्लाइवर’ के शोधार्थियों ने मानसून, और समुद्री प्रोत्थानों की आवृत्ति, क्षमता तथा तीव्रता पर नजर गड़ा रखी है। इसके सहारे वे यह जानने का प्रयास कर रहे हैं कि सूखा, बारिश, भूकंप और उष्ण कटिबंधीय तूफानों के क्या कारण हैं?\nइस मिशन में उन्हें काफी हद तक सफलता मिल रही है। वे जानते हैं कि समुद्री ताप व समुद्री धाराओं में उतार-चढ़ाव वायुमंडल की तुलना में काफी धीरे-धीरे होता है, किंतु ऊष्मा एवं जलवायु के आदान-प्रदान से यह सब पानी में भी उसी तरह है जैसा हवा में। वैज्ञानिकों ने समुद्री निरीक्षण नौकाओं को जब प्रशांत महासागर में छोड़ा तो नौकाओं ने समुद्री सतह के नीचे कुछ अति गर्म स्थानों का पता लगाया। कंप्यूटर मॉडल इसे एल नीनो के पूर्व सूचना ही मान रहे हैं। इन परिणामों से शोधकर्ताओं में नई आशा एवं विश्वास का संचार हुआ है। इसी तकनीक के सहारे वे अब उत्तरी अटलांटिक दोलन-जैसी अन्य जलवायु प्रावस्थाओं को भी जानने का प्रयास कर रहे हैं। ज्ञात हो चुका है कि उत्तरी अटलांटिक दोलन की उत्पत्ति उत्तरी अटलांटिक पर दबाव से होती है। यह सूखा, वर्षा बाढ़ तथा पश्चिमी यूरोप में होने वाले अधिकांश जलवायु परिवर्तनों के लिए जिम्मेदार है।\nफिलहाल ‘क्लाइवर’ का शोध-समूह इस नतीजे पर पहुंचा है कि यह प्रोत्थान सप्ताह-दर-सप्ताह बदलता रहता है और इसके दीर्घकालीन पैटर्न होते हैं। वैज्ञानिकों को विश्वास है कि समुद्री धाराओं से इस पैटर्न का पता लगा लिया जाएगा। ‘क्लाइवर’ के योजनाकार सिएटल विश्वविद्यालय के समुद्र-वैज्ञानिक एंड साराचिक का कहना है, ‘अब हम भविष्य को दूर तक देख सकते हैं।’ कल्पना कीजिए उस समय की जब टेलिविज़न और रेडियो स्टेशनों से आज का मौसम की जगह पूरे दस साल बाद का मौसम बताया जाएगा।


क्या ब्रोकोली को स्तनपान कराया जा सकता है? - उपयोगी सुझाव\nक्या ब्रोकोली को स्तनपान कराया जा सकता है?\nबच्चे के जन्म के बाद, उसके स्वास्थ्य पर पूरा ध्यान दिया जाता है। कार्य शिशुओं में पाचन तंत्र से जुड़ी एलर्जी और समस्याओं को दूर करने के उद्देश्य से उपायों को लागू करना है। जब स्तनपान, विशेष रूप से पहली बार, माँ को अपने आहार की तैयारी के लिए पूरी ज़िम्मेदारी लेनी चाहिए। इसी समय, सभी आवश्यक पदार्थों की पर्याप्त मात्रा में आपूर्ति सुनिश्चित करना आवश्यक है। आहार में न केवल स्वादिष्ट, बल्कि स्वस्थ भोजन भी होना चाहिए। इनमें ब्रोकली भी शामिल है।\nक्या स्तनपान के दौरान ब्रोकोली का उपयोग करने की अनुमति है?\nबहुत ही आकर्षक गुणों की उपस्थिति के साथ ब्रोकोली एक अलग प्रकार की गोभी है। उनमें से एक एलर्जी प्रतिक्रियाओं का कारण बनने की बहुत कम क्षमता है। हम कह सकते हैं कि यह उनके लिए बिल्कुल भी कारण नहीं है। ब्रोकोली गोभी में मौजूद पदार्थों के स्तन के दूध में सामग्री, संभावना की एक छोटी डिग्री के साथ शिशुओं में एलर्जी का कारण बनती है। स्वाभाविक रूप से, किसी को व्यक्तिगत असहिष्णुता के मामलों में छूट नहीं देनी चाहिए। इसलिए, कई बाल रोग विशेषज्ञों ने ब्रोकोली को पहले खिला में शामिल करने की सिफारिश की। यह उत्पाद व्यंजनों की एक बड़ी संख्या के नुस्खा में एक घटक के रूप में मौजूद हो सकता है।\nयदि आप इसे नियमित रूप से खाते हैं, तो आप निम्नलिखित सकारात्मक बिंदुओं की उपस्थिति को नोट कर सकते हैं:\nहड्डियों और दांतों की स्थिति में सुधार होता है।\nरक्त को शुद्ध किया जाता है, विषाक्त पदार्थों को शरीर से बाहर निकाला जाता है।\nपर्याप्त मात्रा में प्रोटीन के साथ शरीर संतृप्त होता है।\nकार्डियोवास्कुलर सिस्टम की गुणवत्ता में सुधार करता है।\nघातक नियोप्लाज्म की वृद्धि बाधित होती है।\nरासायनिक सेट की समृद्धता के कारण शरीर पर सकारात्मक प्रभाव, इसके घटक तत्व। इसमें आप मिल सकते हैं:\nब्रोकली में काफी मात्रा में फोलिक एसिड होता है।\nएक अमीर एमिनो एसिड किट भारी धातु के लवण का उत्सर्जन प्रदान करता है। विशेष रूप से इसमें बहुत सारे मेथिओनिन।\nविस्तृत पैलेट को खनिज संरचना द्वारा दर्शाया गया है।\nब्रोकोली की प्रकृति विटामिन पदार्थों से वंचित नहीं थी।\nइस तरह के गोभी में कई कैरोटीनॉयड होते हैं।\nपत्तागोभी कैल्शियम से भरपूर होती है। इसकी सामग्री उत्पाद के 100 ग्राम के संदर्भ में 47 मिलीग्राम तक पहुंच सकती है। यह परिस्थिति हमें ब्रोकोली को ऑस्टियोपोरोसिस को रोकने के एक उत्कृष्ट साधन के रूप में विचार करने की अनुमति देती है।\nगोभी में डायंडोलिलमेटेन, ग्लूकोराफेनिन, इंडोल -3-कार्बिनॉल की उपस्थिति मुक्त कणों द्वारा सेलुलर संरचनाओं के नुकसान के बाद कमी प्रक्रियाओं को तेज करती है, इसके अतिरिक्त एक राज्य जिसमें कोलेस्ट्रॉल सामान्यीकृत होता है।\nयह सब करने के लिए, यह जोड़ा जाना चाहिए कि ब्रोकोली एक सुखद स्वाद है। वह नर्सिंग माँ को खिलाती है। गोभी ऊर्जा का एक उछाल और आशावाद की भावना प्रदान करता है। इसके साथ ही मूड में सुधार होता है। उत्पाद की कैलोरी सामग्री कम है और प्रति 100 ग्राम में केवल 20 कैलोरी की मात्रा है। यह एक महिला को जन्म देने के तुरंत बाद सिर पर आने की अनुमति देता है, उसके शरीर को क्रम में रखता है।\nगोभी के सेवन से, कई अन्य सकारात्मक प्रभाव प्राप्त होते हैं:\nपाचन क्रिया को सामान्य करता है।\nउनके काम जिगर और पित्ताशय की थैली में सुधार।\nयदि आप गोभी के रस का उपयोग करते हैं - तो आप दृष्टि में सुधार कर सकते हैं।\nसल्फोराफेन घातक रूप से परिवर्तित कोशिकाओं के विकास को रोकता है।\nगुणात्मक रूप से रक्त कोशिकाओं की संरचना में सुधार करता है।\nगोभी को आहार में कैसे पेश किया जाता है?\nशिशु को नुकसान न पहुँचाने के लिए, कुछ सरल नियमों का पालन किया जाना चाहिए:\nकच्चा ब्रोकोली नहीं खाया जा सकता है। यह प्रतिबंध इस तथ्य के कारण है कि बच्चे को शूल का अनुभव हो सकता है।\nकच्ची गोभी पर प्रतिबंध लगाने के पक्ष में एक और तर्क यह है कि पुष्पक्रमों के अपर्याप्त धुलाई के परिणामस्वरूप माइक्रोफ्लोरा के नकारात्मक प्रभाव की संभावना को बाहर नहीं किया जाता है। उनकी संरचना से उत्पाद को धोना मुश्किल हो जाता है।\nयदि, माँ ब्रोकोली खाने के बाद, बच्चे को कोई नकारात्मक अभिव्यक्तियाँ होती हैं, तो उसे तुरंत आहार से बाहर कर देना चाहिए।\nआहार में गोभी के क्रमिक परिचय का पालन करना चाहिए। यह पूरी जोड़ी के पहले दिन का उपयोग करने के लिए काफी पर्याप्त है। फिर शिशु की प्रतिक्रिया का निरीक्षण करें। यदि कोई अभिव्यक्तियाँ नहीं हैं, तो आहार में गोभी की मात्रा बढ़ाई जा सकती है।\nयदि बच्चे के जन्म के दौरान भ्रूण को सीजेरियन सेक्शन द्वारा हटा दिया गया था, तो वनस्पति सूप के हिस्से के रूप में पोंछे गोभी का उपयोग करना बेहतर होता है।\nगोभी का उपयोग पूरी तरह से गर्मी उपचार के बाद ही किया जाना चाहिए।\nसही गोभी का चयन\nउत्पाद जो भी उपयोगी है, यह बेहद महत्वपूर्ण है कि यह अभी भी ताजा है और उच्च गुणवत्ता का है। चुनने के लिए सुझाव:\nहेडिंग में मोल्ड से जुड़े निशान और सड़ने के निशान नहीं होने चाहिए। घनत्व और कठोरता पर्याप्त होनी चाहिए, और रंग एक अमीर उज्ज्वल हरे रंग की छाया की विशेषता होना चाहिए।\nतना स्वयं प्रकृति में नरम और पतला होना चाहिए। इन संकेतों की अनुपस्थिति से पता चलता है कि इस तरह का सिर सिर्फ उखाड़ता है।\nगोभी पर पीले धब्बे की उपस्थिति भंडारण की स्थिति के उल्लंघन का संकेत देती है।\nआदर्श - जब गोभी अपने हाथों से उगाया जाता है। अन्यथा, केवल विश्वसनीय विश्वसनीय उत्पादकों से सब्जियां खरीदना आवश्यक है।\nआप जमे हुए उत्पाद का उपयोग कर सकते हैं। ठंड के आधुनिक तरीके इस स्तर पर पहुंच गए हैं कि वे अपने मूल रूप में सभी उपयोगी पदार्थों को यथासंभव संरक्षित करने की अनुमति देते हैं।\nपहले सेल्फ लाइफ की जानकारी के बिना कभी भी जमी हुई ब्रोकली न खरीदें। उसके अंतर्ज्ञान को एक गेंद में नहीं पड़ना चाहिए। यदि प्रत्येक पुष्पक्रम को अलग से महसूस करना आसान है - यह उत्पाद की गुणवत्ता को इंगित करता है।\nलेकिन बाजार या स्टोर पर गुणवत्ता वाली गोभी खरीदना केवल आधी लड़ाई है। यह भी घर पर ठीक से संग्रहीत किया जाना चाहिए। गोभी को पेपर बैग में रखा जाता है और रेफ्रिजरेटर में संग्रहीत किया जाता है। इसे स्टोर करने के लिए सबसे इष्टतम स्थान सब्जियों के लिए एक डिब्बे होगा। गोभी को धोना नहीं चाहिए। यह खाना पकाने से तुरंत पहले किया जाना चाहिए। यदि आप गोभी को पहले से धोते हैं, तो यह उसके शेल्फ जीवन को काफी कम कर देगा। अगर सब्जी को जम कर खरीदा जाता है, तो उसे फ्रीजर में स्टोर करें।\nस्वादिष्ट सलाद रेसिपी\nइसकी तैयारी के लिए निम्नलिखित घटकों की आवश्यकता होगी:\nचिकन स्तन का एक टुकड़ा;\nलहसुन - 1 लौंग (काटना आवश्यक है);\nनमक - स्वाद वरीयताओं के अनुसार।\nड्रेसिंग के रूप में खट्टा क्रीम के उपयोग की अनुमति है।5मिनट के लिए ब्रोकोली, नमकीन पानी में उबला हुआ। चिकन स्तन को उबला हुआ, ठंडा और टुकड़ों में काट दिया जाता है। सभी सामग्री अच्छी तरह से मिश्रित हैं, खट्टा क्रीम के साथ कपड़े पहने हुए हैं। स्वादिष्ट पकवान खाने के लिए तैयार\nयह नर्सिंग माँ का सलाद बड़े मजे से खाया जाएगा। इस तथ्य के अलावा कि पकवान वास्तव में स्वादिष्ट है, यह माँ और उसके बच्चे दोनों के लिए भी उपयोगी है। बाल रोग विशेषज्ञों ने नर्सिंग माताओं के आहार में इस व्यंजन की शुरूआत को मंजूरी दी।\nसपनों को सच करने के लिए कैसे सपने देखें\nक्या गर्भवती खजूर खा सकती हैं?\nटमाटर प्रीमियर - विविधता का विवरण और विशेषताएं\nएवोकैडो तेल - गुण और उपयोग\nमिट्टी के बाल मास्क: 18 सर्वश्रेष्ठ व्यंजनों\nदूध मशरूम सबसे उपयोगी उत्पादों में से एक है। यह एक प्राकृतिक एंटीबायोटिक है जो इसकी संरचना में कई विटामिन और खनिज यौगिकों को केंद्रित करता है। पेय के सकारात्मक और नकारात्मक गुणों का बार-बार अध्ययन किया गया है, इसलिए शरीर पर रचना के प्रभाव के बारे में कोई संदेह नहीं है। लेकिन पहले बातें पहले। और अधिक पढ़ें\nग्लास कटर से कांच कैसे काटें\nपैंट को तीर से कैसे मारें


खान-पान की संस्कृति\nखान-पान की विभिन्नता में भारत तो हमेशा से आगे रहा है, परंतु आज खान-पान की बदलती तस्वीर ने हमारी संस्कृति को भी बदल दिया है. हम पूड़ी-छोला नहीं खा कर पिज्जा, मैगी और चाउमिन को प्राथमिकता देने लगे हैं. चाय की जगह कैपेचिनो ने ले ली है.\nजहरीली पॉलिथीन से मुक्ति\nआखिर रांची को भी पॉलिथीन से लगभग मुक्त होते हुए देख लिया. सब्जी व फलवालों से इसे हटाने में प्रयास करना होगा. मैं समझ नहीं पा रहा हूं कि इस महती कार्य के लिए धन्यवाद किसे दूं. राज्य सरकार को या नगर निगम को. वैसे नागरिक प्रयास तो बहुत वर्षों से हो रहे थे.\nपद्मावती तुम लौट जाओ !\nपद्मावती आयी तो थी मनोरंजन के लिए, मगर उसे क्या पता था कि उसके आने से लोगों को ठेस लग जायेगी. ठेस भी क्या बला है, जब चाहो तब ही लगती है. वरना इतिहास के पन्नों में दबी धूल में सनी पद्मावती कहां पड़ी थी किसे पता था. जायसी की रचनाओं से उपजी पद्मावती की जाने कितनी हकीकत और कितना फसाना है.\nकालेमन का कोई इलाज नहीं\nकालेधन का इलाज हो चुका, पर कालेमन का इलाज कैसे होगा? भ्रष्ट व्यक्ति घूस न ले किंतु अपने भ्रष्ट आचरण से लोगों का जीना मुश्किल कर देते हैं. कुरसी और ओहदे का गलत इस्तेमाल करके दूसरे को परेशान करना उनकी आदत बन जाती है. यहां उनकी कुरसी बड़ी हो जाती है और कर्तव्य छोटा. ऐसे लोगों के कारण व्यवस्था से जनता का विश्वास उठ जाता है.\nपद्मावती की विशेष स्क्रीनिंग से केंद्रीय फिल्म प्रमाणन बोर्ड के प्रमुख ने फिल्म के निर्माताओं की आलोचना की है. फिल्म निर्माताओं को सेंसर बोर्ड से संबंधित नियमों का पालन करना जरूरी है.\nहर घर में रोजगार उपलब्ध हो\nआज देश डिजिटल बनने के कगार पर बढ़ रहा है. ऐसे में एक ओर जहां आज के नौजवानों से यह उम्मीद की जाती है कि वे देश को डिजिटल बनाने में अपना योगदान प्रदान करें. वहीं दूसरी ओर नौजवानों की जरूरतों को महत्व ही नहीं दिया जा रहा है. आज उनकी गंभीर समस्या बन गयी है बेरोजगारी.\nसरकारी कामकाज की शैली\nसरकारी महकमों में कार्य निष्पादन की हालत ठीक उसी कहावत को चरितार्थ करती है कि ''नौ दिन चले ढाई कोस''. निश्चिंतता का आलम पहले की ही तरह है कि अधिकारियों को अपनी इस विलंबित गति का ख्याल ही नहीं आता. उन्हें शायद यह चिंता भी नहीं सताती कि उनकी इस गति से किसी परिवार का आधार टूट सकता है, किसी का सपना चकनाचूर हो सकता है और किसी का कैरियर तबाह हो सकता है.\nसबमें प्रवाहित लेकिन अंतर्ध्यान : कुंवर नारायण\nकल जब कुंवर जी के जाने की खबर सुनी, दिल्ली में मौजूद होने के कारण मन नहीं माना, कॉलेज छोड़ उनके अंतिम दर्शन के लिए लोधी रोड स्थित दयानंद मुक्तिधाम गया. कुंवर जी एक पीपल के पेड़ के नीचे मानो बुद्ध की तरह लेटे हों, मौन, मनुष्येतर. यह मेरी उनसे पहली व आखिरी मुलाकात थी. उन्हें देखना मेरे जीवन का परम सौभाग्य था. मैं पहली दफा जीवन में किसी अंतिम संस्कार में इस प्रकार शरीक हुआ था. अद्भुत था शाम का वह दृश्य, मानो पूरे शवदाह गृह में कुंवर जी की कविता गूंज रही हो. पूरे वक्त मेरे कान में एक ही पंक्ति गूंजती रही - समय हमें कुछ भी \_अपने साथ ले जाने की अनुमति नहीं देता\_पर अपने बाद\_अमूल्य कुछ छोड़ जाने का\_पूरा


Posted on March 25, 2018 by Meena\nपीहू एक छोटी सी बस्ती में रहती थी उसकी मां उसे अच्छी शिक्षा नहीं दिलवा सकती थी। उसकी मां इधर उधर घरों घरों में जाकर बर्तन साफ कर और झाड़ू पोछा लगा कर अपनी आजीविका चला रही थी। पीहू तो मौज मस्ती में सपने देखने में अपना समय व्यतीत कर रही थी। वह हर रोज नए नए सपने देखा करती थी। उसकी मां सोनाली उसे हर वक्त कहती कि बेटा सपने देखना छोड़ो सपने वही देखनी चाहिए जो पूरे हो सके। मैं तेरे सपनों को कभी पूरा नहीं कर सकती।\nएक दिन उसकी सहेलियां घर पर आई हुई थी उसकी मां बोली तुम्हारी सहेली तो सपने देख रही है। उसकी सहेलियाँ बोली “जरा हमें भी बताओ कि कि पीहू कहां है” ? उसकी मां सोनाली ने कहा अपने कमरे में सोते रहती है और सपने देखा करती है। उसके कमरे में चली गई उन्होंने पीहू को जगाते हुए कहा उठो ना जाने कितनी देर हो गई है। सपने देखना छोड़ दो। स्कूल नहीं जाना है क्या? वहबोली मैं सपना देख रही थी कि मैं विदेश चली गई हूं। उनकी सहेलियां हंसने लगी उसकी मम्मी बोली बेटा सपने वही देखने चाहिए जो पूरे हो सके। अपनी मां को बोली मां देखना एक दिन मैं अपने बल पर अपने सपनों को साकार कर कर दिखाऊंगी। मैं विदेश जरूर जाऊंगी उसकी सहेली हंसने लगी थी बोली अच्छा बाबा अपने सपनों के बाद में पूरा करना अभी तो स्कूल जल्दी पहुंचना है।पीहू ने जल्दी अपना बस्ता लिया और स्कूल चली गई।\nपीहू मेहनती लड़की थी। वह हरदम मस्त रहती थी उसे देखकर कोई नहीं कह सकता था कि वह पढ़ाई भी करती है। स्कूल में जो भी प्रश्न मैडम पूछती उसका जवाब हमेशा देती। इसलिए उसकी अध्यापिका उसे डांटती नहीं थी। उसके पास कॉपी किताबें कम ही होती थी। इसी तरह आठवीं कक्षा में पहुंच गई थी।\nउसके घर के पास एक परिवार रहने के लिए आया था। उसने उस परिवार की आंटी से दोस्ती कर ली थी। उसके घर में हर रोज आने लगी थी अंकल के साथ भी वह बहुत घुल मिल गई थी। वह रसोई में तुषार की पत्नी के साथ हाथ बंटाने लगी। एकदिन बोली मैंने सुना है कि आप एक गणित के अध्यापक हो। आप मेरी इस विषय को पढ़ाने में मदद करो। मैं आंटी का सारा काम कर दिया करूंगी। मुझे गणित का विषय बहुत ही अच्छा लगता है तुषार बोले बेटा ज्ञान बांटने से बढ़ता है मैं तुम्हें पढ़ा दिया करूंगा वह बोली अंकल पर मेरे पास आपको देने के लिए फीस नहीं है। मैं जब बड़ी ऑफिसर बन जाऊंगी मैं गणित विषय की बड़ी प्रोफेसर बनना चाहती हूं। मैं सपनें देखा करती हूं तुषार बोले बेटा सपने देखना तो ठीक होता है मगर इसके लिए संघर्ष करना बहुत ही जरूरी होता है। अंकल मेरी मां दूसरे घरों में कपड़े साफ कर और पोछा झाड़ू लगाकर मुझे बड़ी मुश्किल से पढ़ा रही है। तुम्हें तब तोअपने सपनों को अवश्य साकार करने की कोशिश करनी चाहिए। इस काम के लिए मुझ से जो हो सके जो भी बन पड़ेगा मैं तुम्हारे लिए करूंगा।\nपीहू ने रात दिन एक कर दिया। उस स्कूल में ओलिंपियाड के गणित के पेपर थे। मैडम ने कहा जिसने फार्म भरना होगा वह भर देना। पीहू सोचने लगी मैं भी इस परीक्षा को अवश्य दूंगी। पीहू सोचने लगी कि मैं इस परीक्षा को अवश्य दूंगी उसने अपनी मैडम के पास जाकर कहा मैडम आज से मैं आपके सभी काम कर दिया करूंगी। आपके कक्षा में पहुंचने से पहले आपकी मेज साफ होगी। बच्चों को चुप करवाना मेरा काम है। सभी बच्चों की कॉपियां आप के कक्षा में पंहुचने से पहले ही मेज पर मैं रख दूंगी। आपके घर में भी काम कर दिया करूंगी। इसके लिए आपको मैडम मेरा एक काम करना पड़ेगा। मैडम को बोली मैं भी गणित ओलंपियाड की परीक्षा देना चाहती हूं। इसके लिए आप मेरी फार्म की फीस दे देना मेरी मेरी भी गणित में रुचि है। मैडम पीहू की बात सुनकर चौंकी। उन्होंने तीन बच्चों के फार्म भरे थे मगर उस होनहार छात्रा के साहस और लग्न को देख कर पीहू की मैडम अनीता को खुशी हुई इस लड़की के अंदर मेहनत करने का जज्बा है। शायद वह निकल जाए। वह फॉर्म भरने के लिए शर्तों के अनुकूल थी। मगर किसी ने भी इस लड़की की तरफ ध्यान ही नहीं दिया था। इसलिए कि इस लड़की के पास फार्म भरने के लिए रुपए नहीं थे। मैडम से कहा तुमने मुझसे पहले क्यों नहीं कहा इसके लिए तुम्हें कहीं कोई काम करने की आवश्यकता नहीं है। मैं तुम्हारा फॉर्म भर दूंगी मैडम ने उसका फॉर्म भर दिया था।\nवह ओलंपियाड परीक्षा में निकल गई थी। उसके स्कूल से केवल वही लड़की चयनित हुई थी सभी अध्यापक-अध्यापिकाओं भी उसकी थोड़ी बहुत मदद कर दिया करते थे। वह दसवीं कक्षा में पहुंच गई थी जब वह ऑलंपियाड की परीक्षा में निकली तो उसके तुषार अंकल बहुत ही खुश हुए। दसवीं में भी ओलंपियाड की परीक्षा दे देना फार्म भरने के लिए मैं तुम्हें तुम्हारी फीस दे दूंगा। वह किसी से भी रुपए लेना नहीं चाहती थी। घर में उसने सभी रास्तों से अखबार के टुकड़े इकट्ठे किए’ स्कूल में बच्चे जो कागज थे वह सभी कागज अपने बस्ते में भर लेती थी। उन सभी कागजों को इकट्ठा करके उसके लिफाफे बनाती थी। जितने भी लोग डिब्बे प्लास्टिक की बोतलें कूड़ा कबाड़ समझ कर फेंक देते थे उन सभी को इकट्ठा करके वह बाजार में बेच देती थी। इस तरह से वह रुपए इकट्ठे किया करती थी। इस बार जब दसवीं की ओलिंपियाड परीक्षा के लिए बच्चे फार्म जमा करवा रहे थे तब वह सबसे पहले फीस देने आई। उसके स्कूल के प्रधानाचार्य ने उसे लिफाफे बेचते और प्लास्टिक की बोतलें बेचते देख लिया था। उनकी आंखों से आंसू बहने लगे उन्होंने पीहू को अपने पास बुलाया बेटा ऐसी बेटी सब को दे। एसी बेटी पर नाज होना चाहिए। लोग कहते हैं हमारी बेटी नहीं होनी चाहिए मगर मैं आप सब लोगों के पास तुम्हारा उदाहरण दूंगा। ऐसी बेटी सबको दे इतनी मेहनती छात्रा वह भी अपने बल पर फीस देने का जज्बा कायम रखती है अबकी बार वह ओलंपियाड परीक्षा में भी निकल गई थी।\nउसके लिए इसकी अगली पढ़ाई के लिए विदेश में किसी यूनिवर्सिटी ने बुलाया था। उसके प्रधानाचार्य ने लिख दिया था कि यह लड़की बहुत ही होनहार छात्रा है मगर उसके पास आगे पढ़ाई का खर्चा उठाने के लिए रुपए नहीं है। विदेश की एक यूनिवर्सिटी ने उसे ऑफर दिया कि इस लड़की की पढ़ाई के लिए सारा खर्चा हम उठाएंगे। स्कूल में सभी अध्यापक अध्यापिका आपस में बातें कहे थे| इस बार लेक्चरार पद के लिए गणित के अध्यापकों की लिस्ट जारी कर दी गई है। आज फार्म भरने की लास्ट डेट है।\nइन सभी अध्यापकों की सूची है पीहू ने देखा तुषार सर का नाम देखकर चौकी। वह दौड़ी दौड़ी प्रधानाचार्य के पास गई एक फार्म मुझे भी दे दो सर मेरे जानने वाले अध्यापक हैं। वह मेरे अंकल हैं उनके लिए अगर मैं कुछ कर सकूं तो भी कम है उन्होंने मेरा भाग्य संवारा है उन्होंने मुझे पढ़ाने के लिए कोई फीस नहीं ली। उनका फार्म भर दो प्रधानाचार्य बोले बेटी इसके लिए उसमें उनके हस्ताक्षर करने जरूरी है वह बोली कि चिंता ना करो मैं घर जाकर उनके हस्ताक्षर करवा कर लेकर आती हूं। वह छः सात किलोमीटर स्कूल से घर आई और आंटी को बोली। आंटी आप इस फार्म पर अंकल के हस्ताक्षर करावा दो | अध्यापकों की सूची कहने देखा तुषार सर का नाम भी, देखकर चौकी वह दौड़ी-दौड़ी प्रधानाचार्य के पास गई पर एक फार्म मुझे भी दे दो मेरे जाने वाले अध्यापक हैं वह मेरे अंकल हैं उन्होंने मुझे गणित पढ़ाया उनके लिए अगर मैं कुछ कर सकूं तो भी कम है । अंकल आप इस फार्म पर हस्ताक्षर कर दो अंकल ने उस फार्म पर हस्ताक्षर कर दिए उन्होंने कहा बेटी यह कैसा काम है वह बोली अंकल यह आपका फॉर्म है उनकी पद पत्नी भी यह सब देख रही थी तू बोली अंकल के लेक्चरार के पद का आखिरी दिन उनके स्कूल में एक गणित का पद रिक्त था अंकल सरकारी स्कूल में लग जाएंगे उनकी पत्नी माधवी भी इस लड़की के जज्बे को देखकर बहुत ही खुशी हुई यह लड़की बहुत ही खुद्दार है उनके पति स्कूल में जब उसे पता चला कि कल गणित के लेक्चरर की परीक्षा है उसने सर का रोल नंबर अपने पास रख लिया घर आकर उसने तुषार सर की चरण स्पर्श किए बोले में इस बार भी ओलिंपियाड की गणित टेस्ट में निकल गई हूं | कल आखिरी दिन था उनके स्कूल में गणित का पद रिक्त था सरकारी स्कूल में लग जाएंगे उनकी पत्नी माधवी छात्रा के जज्बे को देखकर बहुत ही खुशी हुई। यह लड़की बहुत ही खुदार है।\nकाम की तलाश करते वह अंकल को देखा करती थी। स्कूल में उसे पता चला कि कल गणित के लेक्चरर की परीक्षा है उसने सर का रोल नंबर लेकर अपने पास रख लिया। घर आकर उसने तुषार सर के चरण स्पर्श किए बोली। मैं इस बार भी ओलिंपियाड के गणित की परीक्षामें निकल गई हूं। मुझे विदेश जाने की स्वीकृती मिल गई है। जो सपनें मैं बचपन में देखा करती थी वह सपना सच होने जा रहा है। इस सपने को पूरा करने का सारा श्रेय मैं आप दोनों को देती हूं। आपने मुझे इस काबिल बनाया विदेश जाकर मैं आप दोनों को कभी नहीं भूलूंगी। जब अखबार वाले उससे इंटरव्यू लेने आए तो उसने अपने गुरु तुषार का नाम लिखा। जिन्होंने गणित की पढ़ाई उससे कोई फीस लिए बिना करवाई थी। अगले सप्ताह विदेश जाने वाली थी। उसने अपने गुरु तुषार के पास आकर कहा कि आज आपको आपकी पढ़ाई की दक्षिणा देना चाहती हूं। वह बोले बेटी मैं तुमसे कोई दक्षिणा नहीं लेना चाहता। उसे विदेश में नौकरी के साथ साथ पढाई करनें का मौका दिया था। और इस लड़की की पढ़ाई के लिए सारा खर्चा देनें का सुनहरा अवसर दिया था। मुझे विदेश से ऑफर आई है मैं जो बचपन में सपने देखा करती थी वह सपना सच्चा होने जा रहा है इस तुषार सर की नियुक्ति का पत्र उन्हें थमाया क्योंकि वह लेक्चर पद पर नियुक्त हो गए थे उनकी पत्नी बोली ने कि तुम्हारे फार्म की फीस भरी थी इसने अपनी गुल्लक में जोड़ जोड कर जो रूपये इकट्ठे किये थे वह सभी आप के फार्म भरने के लिए दे दिए थे और आप का फार्म भर दिया था। यह इनकी यह इसकी अनमोल दक्षिणा थी। उषा ने उसे कहा बेटा तुम्हारी जैसी बेटी सबको दे बाद में वह भी विदेश में सेटल हो गई थी। वह अपनी मां को भी विदेश ले गयी उसके सपने साकार हो गए।\nPrevious Post ईमानदारी का सबक\nNext Post कविता मौसी


ब्लॉग: भारत क्यों नहीं छोड़ सकता कश्मीर | ब्लॉग | DW | 16.08.2019\nवास्तव में अनन्य विस्तार वाले हिमालय के पहाड़ और ग्लेशियर भारत की सुरक्षा जरूरतों के लिए इसे अनिवार्य बनाते हैं. इसके साथ ही कश्मीर से निकलने वाली नदियों का पानी भारत के एक बड़े भूभाग की प्यास बुझाता है और बिजली दे कर जीवन को गतिशील रखता है.\nभारत और पाकिस्तान के लिए अहम बनने में कश्मीर की भौगोलिक स्थिति की बड़ी भूमिका है. खासतौर से भारत तो इस इलाके को छोड़ने का जोखिम कभी नहीं उठा सकता. कश्मीर को छोड़ने का मतलब है कि नियंत्रण रेखा और उसके आसपास के इलाकों में हिमालय के पहाड़ से जो उसे कवच जैसी सुरक्षा मिली है, वह छिन जाएगी. कश्मीर के बाद का इलाका पूरा समतल है और युद्ध की स्थिति में दुश्मन देशों के लिए लाव लश्कर समेत भारत के भीतरी हिस्से में पहुंचना बिल्कुल आसान हो जाएगा. उस जगह से दिल्ली की दूरी 400 से 500 किलोमीटर के दायरे में आ जाएगी साथ ही रास्ता सपाट और मैदानी होगा.\nप्राचीन काल में एशिया और यूरोप के बीच व्यापार का प्रमुख मार्ग रहा सिल्क रूट चीन और पाकिस्तान के बीच कश्मीर से होकर गुजरता है. यही रास्ता हमलावरों के लिए भी भारत तक पहुंचने का मार्ग रहा है और चीन इसे फिर से वन बेल्ट वन रोड परियोजना के तहत नए सिरे से विकसित करने की तैयारी में है. चीन भारत का प्रमुख प्रतिद्वंद्वी और पाकिस्तान के लिए बड़ा मददगार है.\n1960 में जब चीन और भारत के बीच सीमा विवाद हुआ था तो उसी के कुछ वर्षों बाद 1965 में पाकिस्तान ने सिल्क रूट खोल दिया. इससे चीन और पाकिस्तान के बीच कारोबार बढ़ाने में भी बहुत मदद मिली. यहां गिलगित में एक आधुनिक हवाई अड्डा भी है जिसका नियंत्रण पूरी तरह से चीन के हाथ में है. चीन यहां से भारत के लिए मुश्किलें पैदा कर सकता है. वह भारत के अंदरूनी हिस्से तक पहुंच सकता है.\nहिमालय के कारण भारत के उत्तरी क्षेत्र में जो सुरक्षा की स्थिति है वह पूरी तरह से सिल्क रूट के कारण नाकाम हो सकती है. इसके अलावा सियाचिन ग्लेशियर एक और इलाका है जो भारत के लिए कश्मीर को अहम बनाता है. फिलहाल यह भारत के नियंत्रण में है लेकिन यह अकेला ऐसा इलाका है जहां पाकिस्तान और चीन आपस में मिल कर भारत के लिए मुश्किल खड़ी कर सकते हैं. काराकोरम दर्रे के इस इलाके में अगर पाकिस्तान और चीन की सेना आपस में जुड़ जाती है तो भारत का पूरा उत्तरी फ्रंट खतरे में पड़ जाएगा.\nसिर्फ इतना ही नहीं अगर कश्मीर एक स्वतंत्र देश बन जाए तो भी मुश्किलें कम नहीं होंगी. ऐसे में यह एक उग्र मुस्लिम चरमपंथियों की जमीन बन सकता है जो ना सिर्फ दक्षिण एशिया बल्कि उसके बाहर के मुल्कों के लिए भी मुसीबत खड़ी करेंगे. इसके नतीजे में देर सबेर विदेशी ताकतों को वहां दखल का न्योता मिल सकता है.\nकश्मीर से बहने वाली नदियों में सिंधु एशिया की सबसे बड़ी नदियों में एक है. यह तिब्बत के पठारों से निकल कर मानसरोवर झील होते हुए लद्दाख के रास्ते गिलगित बल्तिस्तान से गुजरते हुए पाकिस्तान में दाखिल होती है. पाकिस्तान के बड़े हिस्से को हरियाली देने के बाद कराची में जा कर अरब सागर से मिलती है. सिंधु के अलावा झेलम, चेनाब, रावी, ब्यास और सतलुज भी इस इलाके से निकलने वाली बड़ी नदियां हैं. भारत और पाकिस्तान के बीच 1960 में हुए समझौते के तहत इनमें से ब्यास, सतलुज और रावी के पानी पर भारत को अधिकार मिला जबकि सिंधु, चेनाब और झेलम का पानी पाकिस्तान को दिया गया.\nइन नदियों के पानी के बिना भारत का पंजाब और पाकिस्तान का आधे से ज्यादा हिस्सा प्यासा रह जाएगा. पेयजल और सिंचाई के साथ साथ यही पानी कई पनबिजली परियोजनाओं का भी मुख्य स्रोत हैं. अगर इन पर किसी एक देश का नियंत्रण हो जाए तो दूसरी की स्थिति बेहद खराब हो सकती है. पाकिस्तान को भले ही तीन नदियों का पानी मिलता है लेकिन भारत के नियंत्रण वाले कश्मीर से हो कर निकलने के कारण भारत के पास उसके हिस्से वाली नदियों पर भी रणनीतिक बढ़त है. विवाद की स्थिति में भारत इनका इस्तेमाल कर सकता है. सिंधु नदी के जल बंटवारे को लेकर हुई संधि पर ऐसी तलवार लटक ही रही है.\nअलग संस्कृति, भाषा, खान पान और रीति रिवाजों में बंटे भारत का सशक्त उत्तरी हिस्सा ही उसे देश के बाकी हिस्सों से जोड़े रखता है. देश के उत्तर पूर्व और दक्षिण के लोगों में भारत की साझी विरासत को लेकर वैसी भावना थोड़ी कम दिखाई देती है. ऐसी परिस्थितियों में यह समझना मुश्किल नहीं है कि कश्मीर के लिए भारत सिर्फ खूबसूरती का मसला नहीं है यह वो मजबूत धागा है जिसने उसके अलग अलग हिस्सों को उसके साथ जोड़ रखा है और जिसके ना होने पर उसकी एकजुटता खतरे में पड़ जाएगी.\nहां यह स्वर्ग है और जिस शायर ने इसे धरती का अकेला स्वर्ग माना था वह भी गलत नहीं था, लेकिन यह ऐसा स्वर्ग है जिसकी भारत के लोगों को जीते जी जरूरत है, मरने के बाद नहीं.\nरातों रात जम्मू कश्मीर में निवेश नहीं शुरू हो जाएगा\nजम्मू और कश्मीर के भारतीय हिस्से में बेरोजगारी राष्ट्रीय औसत की दोगुनी है. नियमित रूप से होने वाली अशांति का असर अर्थव्यवस्था और पर्यटन पर है. निवेशकों के लिए अहम होगा कि सुरक्षा की स्थिति में कितना सुधार होता है. (09.08.2019)\nपाकिस्तान की हायतौबा के बाद भी कश्मीर पर मुस्लिम देश खामोश क्यों\nजम्मू कश्मीर के विशेषाधिकार को खत्म करने और उसे दो भागों में बांटने के फैसले पर पाकिस्तान भले ही हायतौबा मचा रहा हो लेकिन खाड़ी के देशों में लगभग खामोशी है. (15.08.2019)\nप्रधानमंत्री नरेंद्र मोदी ने लाल किले की प्राचीर से धारा 370 हटाने को अपनी जीत के तौर पर पेश किया, लेकिन सवाल यह है कि क्या वह कश्मीर घाटी के लोगों का दिल जीत पाएंगे? (16.08.2019)\nकीवर्ड भारत, कश्मीर, धरती का स्वर्ग, रणनीतिक जरूरत\nअमेरिका से कभी बात नहीं करेगा ईरान: खामेनेई


बिहार: पहले AES से म'रे मासूम, अब 50 से अधिक चिडिय़ों की रहस्यमय मौ'त से द'हशत\nबिहार: पहले AES से म’रे मासूम, अब 50 से अधिक चिडिय़ों की रहस्यमय मौ’त से द’हशत\nक्‍या इंसेफेलाइटिस (एईएस) के बाद अब बर्ड-फ्लू या कोई अन्‍य रहस्‍यमय बी’मारी की आहट आ रही है? मुजफ्फरपुर में एक इलाके में 50 से अधिक चिडि़यों की संदि’ग्‍ध मौ’त के बाद लोग ऐसी आशंका व्‍यक्‍त कर रहे हैं। हालांकि, स्‍वास्‍थ्‍य विभाग व जिला प्रशासन ने फिलहाल इसकी पुष्टि करने से इनकार किया है।\nविदित हो कि मुजफ्फरपुर में हाल में एईएस के कारण बड़े पैमाने पर बच्‍चों कर मौत हो गई थी। स्‍वास्‍थ्‍य विभाग आज तक इस बीमारी के कारणों का पता नहीं लगा सका है। इसके ठीक बाद 50 से अधिक चिडि़यों की मौत से लोग फिर किसी दूसरी बीमारी को लेकर आशंकित हो गए हैं।\n50 से अधिक चिडि़यों की रहस्यमय मौत\nमिली जानकारी के अनुसार मुजफ्फरपुर के बेला स्थित लक्ष्मी नगर में 50 से अधिक चिडि़यों की रहस्यमय स्थिति में मौत हो गई है। कई अन्‍य की स्थिति चिंताजनक बनी हुई है। सूचना पर पहुंची वन व पशुपालन विभाग की टीम मौत के कारणों की जांच में जुट गई है।\nबारिश में मरने लगीं दर्जनों चिडिय़ां\nबेला लक्ष्मी नगर निवासी प्रवीण शंकर दूबे ने बताया कि उनके आवासीय परिसर स्थित एक पेड़ को सैकड़ों चिडिय़ों ने बसेरा बना रखा है। पिछले तीन दिनों से लगातार हो रही बारिश के दौरान अचानक दर्जनों चिडिय़ां मरने लगीं। तीन दिनों में 50 से अधिक की मौत हो गई।\nबर्ड फ्लू की फैल गई चर्चा\nचिडिय़ों की मौत की सूचना जिलाधिकारी को दी गई। उनके आदेश पर पशुपालन व वन विभाग के अधिकारियों ने जांच की, मगर मौत की वजह का पता नहीं चल सका है। इस बीच बर्ड फ्लू की चर्चा फैल गई।\nमौसमी बदलाव से मौत की आशंका\nस्‍थानीय पशु चिकित्सा पदाधिकारी डॉ. अविनाश कुमार के अनुसार मौसम में हुए बदलाव की वजह से चिडि़यों की मौत होने की आशंका है। हालांकि, मौत के सही कारण तो पोस्टमार्टम रिपोर्ट से ही पता चलेेंगे। एहतियात के तौर पर मकान मालिक को जरूरी दवाएं दी गई हैं।\nमुज़फ़्फ़रपुर में बड़ी घटना को आमंत्रण दे रही माड़ीपुर की जर्जर पुल\nमुज़फ़्फ़रपुर में टेम्पू और बस में आमने सामने की ट’क्कर\nसरैयागंज सेक्शन के टीवी सेंटर फीडर में सोमवार की रात नौ से 12 बजे तक बिजली बंद रहेगी। वहां पर पोल और ट्रांसफॉर्मर लगाया जाएगा। इधर नयाटोला एरिया में सुबह 11 से शाम पांच बजे तक चंद्रलोक चौक, गुलजार चौधरी लेन, मिश्र टोला, आइटीआइ, व्यापार मंडल एरिया की बिजली बंद रहेगी। भगवानपुर पावर सब स्टेशन एरिया में पताही फीडर की बिजली सुबह नौ से शाम पांच बजे तक बंद रहेगी। जेई ऋषभ नारायण ने बताया कि पावर स्टेशन में केबल वर्क किया जाएगा। खबड़ा शाखा से डुमरी-कांटी फीडर की बिजली एबी केबल लगाने के लिए सुबह 10 से शाम चार बजे तक बंद रहेगी। टाउन वन फीडर की बिजली सुबह 11 से अपराह्न् तीन बजे तक बंद रहेगी। हसनचक बंगरा, माधोपुर सुस्ता, दीघरा आदि इलाका प्रभावित रहेगा।\nजनकपुरी मोहल्ले में कई घंटे गुल रही बिजली: बेला के श्यामनंदन सहाय रोड में जनकपुरी सहित कई मोहल्लों में 12 बजे से बिजली गुल हो गई। किसी अधिकारी या पावर सब स्टेशन के स्विचबोर्ड कर्मी ने लाइन बंद होने की जानकारी नहीं दी। इसके कारण काफी समय तक उपभोक्ता बिजली के लिए परेशान रहे।\nMUZAFFARPUR48 mins ago


Posted on May 3, 2018 at 5:06 pm by Administrator\nहर साल 15 लाख युवा इस बीमारी से होते हैं ग्रस्त, हर3मिनट में होती है एक व्‍यक्ति की मौत\nनई दिल्ली। कुछ समय पहले तक युवाओं में ब्रेन स्ट्रोक के मामले सुनने में नहीं आते थे, लेकिन अब युवाओं में भी ब्रेन स्ट्रोक अपवाद नहीं रह गया है। आजकल की आरामतलब जीवन शैली, मोटापा और जंक फूड के अधिक सेवन की वजह से युवाओं की सेहत वक्त से पहले खराब होती जा रही है। हाल ही में आई एक रिसर्च से पता चला है कि इसी लाइफस्टाइल के कारण युवाओं में ब्रेन स्ट्रोक के मामले बढ़ते जा रहे हैं। ब्रेन स्ट्रोक भारत में समय से पहले मृत्यु और विकलांगता का एक महत्वपूर्ण कारण बनता जा रहा है।\nभारतीय आयुर्विज्ञान अनुसंधान संस्थान परिषद (ICMR) के एक अध्ययन के अनुसार, हमारे देश में हर तीन सेकेंड में किसी न किसी व्यक्ति को ब्रेन स्ट्रोक होता है और हर तीन मिनट में ब्रेन स्ट्रोक के कारण किसी न किसी व्यक्ति की मौत होती है। वहीं नोएडा के फोर्टिस अस्पताल में न्यूरोसर्जरी विभाग के अतिरिक्त निदेशक एवं वरिष्ठ न्यूरो सर्जन डॉ. राहुल गुप्ता ने कहा कि ब्रेन स्ट्रोक भारत में कैंसर के बाद मौत का दूसरा प्रमुख कारण है।\nमस्तिष्क के किसी हिस्से में रक्त की आपूर्ति बाधित होने या उसकी गंभीर रूप से कमी होने के कारण स्ट्रोक होता है। मस्तिष्क के ऊतकों में ऑक्सीजन और पोषक तत्वों की कमी होने पर कुछ ही मिनटों में मस्तिष्क की कोशिकाएं मृत होने लगती हैं जिसके कारण मृत्यु या स्थायी विकलांगता हो सकती है। इलाज में देरी होने पर मस्तिष्‍क के लाखों न्यूरॉन्स क्षतिग्रस्त हो जाते हैं और मस्तिष्क के ज्‍यादातर कार्य प्रभावित हो जाते हैं, इसलिए रोगी को तत्‍काल चिकित्सा देना बहुत जरूरी है।\nक्‍या है ब्रेन स्‍ट्रोक का कारण ?\nडॉ. राहुल गुप्ता का कहना है कि युवाओं में स्ट्रोक के बढ़ते मामलों का मुख्य कारण हाई ब्लड प्रेशर, डायबिटीज, ब्लड शुगर, हाई कोलेस्ट्रॉल, शराब, धूम्रपान और मादक पदार्थों की लत है। इनके अलावा आरामतलब जीवन शैली, मोटापा, जंक फूड का सेवन और तनाव भी ब्रेन स्‍ट्रोक को बढ़ावा देता है। युवाओं के लिए यह अधिक घातक है, क्योंकि यह उन्हें जीवन भर के लिए विकलांग बना सकता है।\nकिसी भी व्यक्ति का स्ट्रोक ठीक हो सकता है, लेकिन उसे चार घंटों के भीतर डॉक्टर के पास पहुंचाना जरूरी है। इन चार घंटों को गोल्डन आवर माना जाता है। आइए जानते हैं क्‍या हैं ब्रेन स्‍ट्रोक के लक्षण –\nसिर में अत्यधिक दर्द होना\nदेश में हर साल ब्रेन स्‍ट्रोक के 15 लाख मामले\nनेशनल सेंटर फॉर बायोटेक्नोलॉजी इंफार्मेशन (एनसीबीआई) के अनुसार, कोरोनरी धमनी रोग के बाद स्ट्रोक मौत का सबसे आम कारण है। देश में हर साल ब्रेन स्ट्रोक के लगभग 15 लाख नए मामले दर्ज किए जाते हैं। वहीं दुनिया भर में हर साल स्ट्रोक से2करोड़ लोग पीड़ित होते हैं, जिनमें से 50 लाख लोगों की मौत हो जाती है और बाकी 50 लाख लोग अपाहिज हो जाते हैं।